title: Mel Tillis

text: Tillis sairasti lapsena malarian ja jäi pysyvästi puhevikaiseksi. Hän oppi kuitenkin nopeasti rumpujen- ja kitaransoiton taidon. Liityttyään ilmavoimiin hän sai asemapaikakseen Okinawan Japanissa. Vuonna 1956 hän siirtyi Nashvilleen ja kirjoitti muun muassa laulun ”I'm Tired”, jolla Webb Pierce sai vuonna 1957 listakolmoshitin.


title: Mel Tillis

text: Alun perin Tillis menestyi lauluntekijänä. Hän sai siitä huolimatta oman levytyssopimuksen Columbia Recordsilta ja julkaisi vuonna 1958 ensimmäisen Top 40 -hittinsä ”The Violet and a Rosen”, jota seurasi Top 25 -hitti ”Sawmill”. Hän jatkoi yhtäaikaisesti uraansa Webb Piercen lauluntekijänä, ja muiden muassa Bobby Bare, Wanda Jackson ja Stonewall Jackson ovat coveroineet hänen sävellyksiään. Vuonna 1968 ilmestyi hänen ensimmäinen Top 10 -hittinsä "Who's Julie".


title: Mel Tillis

text: Tillisin oma menestys alkoi huomattavasti nousta 1970-luvun alkuvuosina. Hän levytti aluksi MGM Recordsille, mutta siirtyi vuonna 1976 MCA Recordsille. Hän voitti Country Music Association Awardsissa ”Vuoden artistin” kunnian ja sai lisäksi paikan Nashville Songwriters Hall of Famesta. Vuonna 1979 hän siirtyi Elektra Recordsille ja teki muun muassa yhteistyötä Nancy Sinatran kanssa laulussa ”Texas Cowboy Night”. Hän palasi MCA:lle vuonna 1983 ja sai viimeisen Top 10 -hittinsä laululla ”New Patches” vuonna 1984.


title: Mel Tillis

text: Tillisillä on ollut myös elokuvarooleja. 1980-luvulta lähtien hän on jatkanut uraansa esiintyjänä, mutta myös kirjoittanut hittejä Ricky Skaggsille ja Randy Travisille. Häneltä on ilmestynyt omaelämäkerta "Stutterin' Boy", ja hänen ottamisestaan Country Music Hall of Fameen tiedotettiin 7. elokuuta 2007. Hänellä on kuusi lasta, joista yksi on muusikko Pam Tillis.


title: Irving Baxter

text: Irving Baxter (25. maaliskuuta 1876 – 13. kesäkuuta 1957) oli yhdysvaltalainen korkeus- ja seiväshyppääjä ja olympiavoittaja.


title: Irving Baxter

text: Irving Baxter on ainoa urheilija, joka on voittanut olympiakultaa sekä korkeushypyssä että seiväshypyssä. Pariisin 1900 olympiakisoissa hän saavutti kultamitaliensa lisäksi kolme hopeamitalia, kun hän sijoittui kaikissa vauhdittomissa hypyissä Ray Ewryn jälkeen toiseksi.


title: Irving Baxter

text: Yhdysvaltain korkeushyppymestaruuden Baxter voitti 1897–1900 ja 1902. Hänen ennätyksensä korkeushypyssä oli 191,5.


title: Medieval: Total War

text: Medieval: Total War on The Creative Assemblyn kehittämä ja Activisionin elokuussa 2002 julkaisema strategiapeli Microsoft Windowsille. Pelin jatko-osa "" julkaistiin marraskuussa 2006. Vuoropohjaisessa strategiakartassa pelialuetta ovat keskiaikainen Eurooppa, Pohjois-Afrikka ja Lähi-itä.


title: Medieval: Total War

text: Kampanjapeli alkaa vuodesta 1087 ja loppuu vuoteen 1453.


title: Medieval: Total War

text: Ennen pelin aloittamista, pelaaja valitsee vaikeustason, ryhmittymän ja aikakauden, jolla haluaa pelata. Aikakausi (Early 1087, High 1205 ja Late 1321) määrittelee pelin aloitusajankohdan ja ryhmittymien voimasuhteet. Pelin alussa pelaajalla on ainakin yksi provinssi ja muutamia sotilas- ja diplomaattiyksiköitä. Provinsseihin voi rakentaa linnoja ja muita rakennuksia, joista osa mahdollistaa kehittyneempien sotilasyksiköiden kouluttamisen. Lisäksi rakennetaan myös kauppapaikkoja, jotka tuottavat verotuloja, kaivoksia, viljapeltoja ja kirkkoja.


title: Medieval: Total War

text: Taistelut käydään kolmiulotteisella taistelukentällä, jolloin pelaaja pystyy vaikuttamaan taistelun kulkuun. Taistelun voi myös jättää tekoälyn hoidettavaksi, mikä lisää tappioita.


title: Medieval: Total War

text: Ryhmittymien johtajat ja heidän poikansa ja veljensä muodostavat eliittiyksiköitä, jotka katolisilla ovat kuninkaallisia ritareita ("royal knights"), bysantin keisareilla katafrakteja, Novgorodilaisilla pajarit ("boyars") ja muslimisulttaaneilla Ghulam-henkivartijoita ("Ghulam Bodyguards").


title: Medieval: Total War

text: Laivoja voidaan käyttää kaupankäyntiin ja maajoukkojen siirtämiseen provinssien välillä, joilla ei ole maayhteyttä. Suorittaakseen maihinnousun vihollisprovinssiin, pelaajalla pitää olla hallussaan provinssi, jossa on satama, ja kohdeprovinssiin johtavan meriyhteyden varrella ei saa olla vihollislaivoja. Koska satamat tuhoutuvat, kun provinssi on vallattu, voi olla mahdotonta päästä vetäytymään maihinnousun jälkeen, ennen kuin satama on rakennettu uudelleen.


title: Medieval: Total War

text: Ristiretkiä voidaan myös ”rakentaa”. Kun se on rakennettu, siihen käsketään yksiköitä, valitaan valloitettava provinssi ja aloitetaan ristiretki. Ristiretki on ainoa sotilasyksikkö, joka pystyy kulkemaan toisen valtion alueen poikki, mutta siihen tarvitaan kyseisen valtion lupa. Jos lupaa ei saada, ristiretki aloittaa taistelun päästäkseen läpi. Ristiretki voidaan aloittaa ainoastaan paavin luvalla vain ei-katolisia ja kirkonkiroukseen julistettuja katolisia ryhmittymiä vastaan. Jokaisella ryhmittymällä voi olla kerrallaan vain yksi ristiretki.


title: Medieval: Total War

text: Muslimivaltioilla ristiretken vastine on jihad, jolla voi valloittaa takaisin aiemmin menetettyjä provinsseja.


title: Medieval: Total War

text: Agentit ovat ei-sotilaallisia yksiköitä, joihin kuuluu suurlähettiläitä, vakoojia, salamurhaajia ja uskonnollisia yksiköitä kuten piispoja, inkvisiittoreita ja kardinaaleja. Prinsessa on ainoa yksikkö, jota ei voi kouluttaa, vaan joka syntyy ryhmittymän kuninkaalle tai keisarille. Suurlähettiläitä voi käyttää pysyvien liittosuhteiden muodostamiseen muiden kuninkaiden kanssa, avioliittojen järjestämiseen kruununperijöiden ja muitten valtioitten prinsessojen välillä, sotilasyksiköiden lahjomiseen omalle puolelle, kenraalien ja muiden viranhaltioiden erottamiseen tehtävistään ja tietojen hankkimiseen muiden ryhmittymien provinsseista.


title: Medieval: Total War

text: Salamurhaajia voidaan käskeä tappamaan sekä omia että muiden valtioiden yksiköitä, kuten lähettiläitä, piispoja, kenraaleita, prinssejä ja kuninkaita. Muiden ryhmien hallitsijoiden murhaaminen saattaa poistaa koko ryhmän pelistä, mikäli uhrilla ei ole jälkeläisiä. Muussa tapauksessa kruununperijä ottaa vallan, mutta provinssit ja kenraalit eivät välttämättä ole hänelle yhtä uskollisia kuin edeltäjälleen. Uskonnollisen yksikön murhaaminen hidastaa kyseisen uskonnon leviämistä. Mitä tärkeämpi ja kokeneempi kohde on kyseessä, sitä vaikeampi salamurha on.


title: Medieval: Total War

text: Agenteilla ja sotilaskometajilla on erilaisia ominaisuuksia, jotka ilmaisevat heidän kyvykkyyttään. Agenteilla on vain yksinkertainen asteikko ("Valour") nollasta ylöspäin. Kenraaleilla on johtamistaito-kyky ("Command"), joka parantaa todennäköisyyttä voittaa taistelu, ja uskollisuus ("Loyalty") tai vaikutuvalta ("Influence") ryhmittymien johtajilla. Silloin täälöin juuri koulutetulla yksiköllä saattaa olla epätavallisen korkeat suoritusarvot ja jonkun historiallisen henkilön nimi. Esimerkiksi Saxo Grammaticus ja Thomas Becket ovat kolmen tähden piispoja ja Jeanne d’Arc, Fredrik I Barbarossa ja Saladin ovat taitavia kenraaleja.


title: Medieval: Total War

text: Kuninkailla ja kenraaleilla on lisäksi persoonallisuuteen vaikuttavia ominaisuuksia ("Traits"). Esimerkiksi kenraali, joka usein vetäytyy taistelusta, saa mainetta pelkurina.


title: Medieval: Total War

text: Kirkkovaltio on tekoälyn hallitsema ryhmä. Paavin sotajoukot ovat lähes identtisiä muille italialaisarmeijoille, ja hän itse on ominaisuuksiltaan yhteneväinen maallisten hallitsijoiden kanssa.


title: Medieval: Total War

text:
Paavin päätökset ovat katolisille ryhmittymille pelillisesti merkittäviä. Paavi ei esimerkiksi hyväksy pitkittynyttä sotaa kahden katolisen valtion välillä, ja vaatii sodan aloittanutta osapuolta lopettamaan vihamielisyydet ekskommunikaation uhalla. Ekskommunikaatio eli erottaminen kirkollisesta yhteydestä tekee rangaistun kuninkaan valtakunnan avoimeksi muiden katolisten valtioiden hyökkäyksille. Ekskommunikaatio lakkaa ajan myötä, viimeistään siinä vaiheessa kun joko ekskommunikoitu hallitsija tai paavi menehtyy.
Paavi myös antaa luvan ristiretkille. Toisinaan paavi myös itse vaatii ristiretkiä, erityisesti aiemmin mainittuja ekskommunikoituja valtioita vastaan.


title: Medieval: Total War

text: Kirkkovaltio on mahdollista valloittaa, mutta tietyn ajan päästä paavi ilmestyy uudelleen Rooman provinssiin valtavan armeijan kanssa taistellakseen tiensä takaisin Kirkkovaltion johtoon. Kirkkovaltion kimppuun hyökkääminen tietää myös automaattisesti ekskommunikaatiota ja katolisten maiden vihaa.


title: Frank Foss

text: Frank Foss (9. toukokuuta 1895 – 5. huhtikuuta 1989) oli yhdysvaltalainen seiväshyppääjä ja olympiavoittaja.


title: Frank Foss

text: Frank Foss voitti seiväshypyn olympiakultaa Antwerpenin 1920 kisoissa maailmanennätystuloksella 409. Hän pudotti kerran neljästä metristä, pyysi sitten nostamaan riman uuteen ennätyskorkeuteen ja ylitti sen ensimmäisellä yrityksellään. Hopeamitalisti, tanskalainen Henry Petersen sai 39 cm heikomman tuloksen.


title: Frank Foss

text: Foss voitti Yhdysvaltain mestaruuden 1919 ja 1920.


title: Frank Foss

text: Foss piti hallussaan seiväshypyn maailmanennätystä kaksi vuotta, kunnes Charles Hoff rikkoi sen vuonna 1922.


title: Punainen linnoitus

text: Punainen linnoitus, eli Delhin linnoitus, tunnetaan myös nimillä Lal Qil'ah tai Lal Qila on linnoitus Delhissä, Intiassa. Se on punaisesta hiekkakivestä rakennettu suuri linnoitus, jonka muurien ympärysmitta on noin kaksi kilometriä. Suurmoguli Shah Jahan rakennutti linnoituksen 1600-luvulla ja se on Vanhan Delhin suurin monumentti.


title: Punainen linnoitus

text: Delhin Punainen linnoitus valittiin UNESCOn maailmanperintöluetteloon vuonna 2007.


title: Punainen linnoitus

text: Mogulihallitsija Shah Jahan rakennutti Punaisen linnoituksen siirtäessään valtakuntansa pääkaupungin Agrasta Shahjahanabadiin. Linnoituksen rakennustyöt aloitettiin huhtikuussa 1639 ja ne valmistuivat vuonna 1648. Linnoituksen koilliskulma on vanhemman Islam Shah Surin rakennuttaman ja vuonna 1546 valmistuneen Salimgarhin linnoituksen vieressä . Punaisen linnoituksen suunnittelivat moguliarkkitehdit Ustad Hamid ja Ahmad .


title: Punainen linnoitus

text: Linnoitukseen on tehty myöhemmin joitakin laajennuksia ja osia on myös purettu. Shah Jahanin poika ja seuraaja Aurangzeb rakennutti linnoitukseen 1659–1660 "Moti Masjid" -moskeijan (Helmimoskeija). Myös viimeinen mogulihallitsija Bahadur Shah II teki laajennuksia. Persialaisten hallitsija Nadir Šah teki ryöstöretken linnoitukseen vuonna 1739 ja vei mukanaan suuren omaisuuden sekä ns. Riikinkukkovaltaistuimen . Sepoykapinan jälkeen brittiläiset valtasivat linnoituksen ja ottivat sen omaan käyttöönsä. Monia merkittäviä rakennuksia tuhottiin tuona aikana ja niiden paikalle rakennettiin siirtomaatyylisiä brittiläisiä sotilasrakennuksia. Lisäksi mugalipuutarhoja muotoiltiin englantilaistyylisiksi. Vuonna 1903 aloitettiin linnoituksen restaurointityöt .


title: Punainen linnoitus

text: Intian itsenäistyttyä Intian asevoimat ottivat Punaisen linnoituksen haltuunsa . Täällä Intian ensimmäinen pääministeri Jawaharlal Nehru nosti Intian lipun salkoon brittiläisen vallan päättymisen kunniaksi 15. elokuuta 1947. Vuonna 2003 linnoitus siirtyi Intian asevoimilta arkeologiselle seuralle ja armeijan parakit ovat nykyään tyhjillään .


title: Lee Barnes

text: Lee Barnes (16. heinäkuuta 1906, Salt Lake City, Utah – 28. joulukuuta 1970, Oxnard, Kalifornia) oli yhdysvaltalainen seiväshyppääjä ja olympiavoittaja.


title: Lee Barnes

text: Lee Barnes voitti seiväshypyn olympiakultaa 17-vuotiaana Pariisissa 1924. Hän on edelleen miesten hyppylajien nuorin olympiavoittaja. Barnes voitti kisan vasta Glenn Grahamin kanssa käymänsä uusinnan jälkeen. Amsterdamin 1928 olympiakisoihin 172-senttinen Barnes lähti maailmanennätysmiehenä mutta jäi viidenneksi.


title: Lee Barnes

text: Vuonna 1927 Barnes esiintyi elokuvassa "Hyppyä, soutua ja rakkautta" () Buster Keatonin sijaisnäyttelijänä tehtävänään hypätä seipään avulla toisen kerroksen ikkunasta sisään.


title: Ruth Munck

text: Ruth Margareta Munck (12. elokuuta 1886 Lempäälä – 30. syyskuuta 1976) oli suomalainen vapaaherratar ja sairaanhoitaja, joka tunnetaan Jääkäripataljoona 27:n toisena suomalaisena sairaanhoitajana, Schwester Ruthina sekä myöhemmin suomalaisen SS-pataljoonan sairaaloissa toimineena yhdyshenkilönä. Munck sekä jääkäripataljoonan toinen sairaanhoitaja Saara Rampanen on myös merkitty jääkäriluetteloon.


title: Ruth Munck

text: Elina Virtanen pohtii väitöskirjassaan "Schwester, lotta ja maanpetturi (Sigillum 2018)" mahdollisuutta, että Munck oli natsien myötäilijä. Munck ei suostunut näkemään pahuutta natsi-Saksassa ja että hän kannatti natsi-Saksaa.


title: Ruth Munck

text: Aateliseen Munck-sukuun kuulunut Munck syntyi vapaaherra Carl Otto Alexander Munckin (1853–1927) ja hänen puolisonsa Natalia Ruinin (1859–1932) tyttärenä Lempäälässä Innilän kartanossa. Munck opiskeli Helsingin ruotsalaisessa yhteiskoulussa (8/9 luokkaa) ja kävi myös käsityökoulun Helsingissä. Ruotsin Motalassa hän suoritti talouskoulun vuosina 1903–1904. Vuonna 1908 hän aloitti Helsingissä sairaanhoitajakurssin, jolta 1910 valmistuttuaan toimi osastonhoitajana.


title: Ruth Munck

text: Munck lähti vuoden 1915 lopulla Saksaan reittiä Riihimäki–Oulu–Tornio–Haaparanta–Tukholma. Hänellä oli jo tuolloin ilmeisen hyvät yhteydet jääkäriliikkeeseen, sillä Tukholmassa häntä oli vastassa liikkeen Tukholman-edustustoon kuulunut Almar Fabritius. Fabritiuksen välityksellä hän tapasi useita korkea-arvoisia jääkäriliikkeen ja aktivistien edustajia.


title: Ruth Munck

text: Munck saapui Berliiniin 6. tammikuuta 1916 ja työskenteli Berliinin yliopiston kirurgisessa klinikassa. Hänen ensimmäinen suoraan Jääkäripataljoona 27:ään liittyvä sijoituspaikkansa oli kenttäsairaala 55 Jelgavassa (Mitau), minne hän siirtyi lokakuussa 1916. Kesäkuussa 1917 oli vuorossa kenttäsairaala 404 Tukumsissa (Tukkum) ja elokuussa samana vuonna sotilassairaala 124 Liepājassa (Libau).. Hänestä käytettiin pataljoonan sotilaiden keskuudessa saksalaiseen tapaan nimitystä "Schwester Ruth", 'sisar Ruth'.


title: Ruth Munck

text: Munck saapui jääkärien pääjoukossa Vaasaan 25. helmikuuta 1918. Hän työskenteli Tampereen valloitukseen saakka sairasjunassa, jota johti saksalainen tohtori Knape. Juna toimi Tampereen seudulla.


title: Ruth Munck

text: Tampereen valtauksen jälkeen Munck siirtyi Karjalankannakselle 2. jääkärirykmentin IV pataljoonan mukana. Siellä toiminutta kenttäsairaalaa johti tohtori von Hertzen. Sodan päätyttyä Munck palasi Helsinkiin..


title: Ruth Munck

text: Munck meni vuonna 1918 naimisiin jääkäripataljoona 27:n entisen komppanianpäällikön Eduard Ausfeldin kanssa, joka oli osallistunut myös vuoden 1918 sotaan Suomessa. Liitto päättyi eroon 1921.


title: Ruth Munck

text: Munck otti osaa muotojaan hakevaan Lotta Svärd -järjestön toimintaan alusta alkaen. Vuosina 1924–1932 hän oli Helsingin piirin I paikallisosaston puheenjohtaja sekä vuoteen 1928 asti myös järjestön keskusjohtokunnan lääkintäpäällikkö. Lotta Svärd -yhdistyksen Helsingin piirin puheenjohtaja hän oli vuosina 1931–1933.


title: Ruth Munck

text: Talvisodassa Munck palveli Karjalankannaksella Ilmeellä, jossa toimi Etelä-Uudenmaan piirin kenttäsairaala. Sairaala siirrettiin, ja Munckin palveluspaikka vaihtui ensin Kausalaan, sitten Lapinjärvelle.


title: Ruth Munck

text: Vuosina 1941–1943 Saksan itärintamalla toimi suomalainen vapaaehtoinen SS-pataljoona SS Freiwilligen-Batallion Nordost. Suomalaista SS-pataljoonaa luotaessa haluttiin eri tavoin luoda vaikutelmaa "toisesta jääkäriliikkeestä". Tähän sopi myös, että jääkärien Schwester Ruth antoi panoksensa sotasairaaloihin joutuneiden suomalaisten hoitamiseen. Munck liikkui Saksassa, Puolassa, Itävallassa, Tšekkoslovakiassa, Elsass-Lothringenissa ja Luxemburgissa.


title: Ruth Munck

text: Esimerkiksi SS-mies Vilho Jyrinki tapasi Munckin ainakin Gross-Bornissa Taka-Pommerissa () 1941 sekä Annabergissa Tšekin ja Puolan rajalla alkuvuodesta 1943.


title: Ruth Munck

text: Sodan jälkeen Munckia syytettiin maanpetoksesta. Syyte tiivistyi siihen, että hän oli siirtynyt Saksaan Lapin sodan aikana ja värvännyt suomalaisia naisia vakoilijoiksi (katso Saksalaismielinen vastarintaliike Suomessa). Munck tuomittiin neljäksi vuodeksi kuritushuoneeseen maanpetoksesta. Tuomio annettiin Turun hovioikeudessa 10. maaliskuuta 1947 ja säilyi hovioikeuden uudessa käsittelyssä (päätös 1. huhtikuuta 1947), sekä korkeimmassa oikeudessa (5. heinäkuuta 1947). Ehdonalaiseen vapauteen Munck pääsi 23. maaliskuuta 1949.


title: Ruth Munck

text: Vuonna 1957 julkaistussa Jääkärimatrikkelin täydennysosassa Munckin tuomio ilmaistiin seuraavasti: ""hovioikeus antoi vapauttavan päätöksen, mutta 'korkeammalta taholta' tulleen määräyksen mukaan tuomittiin neljäksi vuodeksi kuritushuoneeseen."" Munck itse kiisti maanpetoksen elämänsä loppuun asti.


title: Ruth Munck

text: Vapauduttuaan Munck asettui Leponiemen kartanoon Hausjärvelle. Ilmeisesti 1940-luvun loppupuolella hän alkoi järjestää vuotuisia tapaamisia entisille jääkäreille sekä SS-pataljoonan miehille syntymäpäivänsä aikoihin elokuussa. Tapaamiset jatkuivat Munckin sairastumiseen ja kuolemaan saakka.


title: Sabin Carr

text: Sabin Carr (4. syyskuuta 1904, Dubuque, Iowa – 12. syyskuuta 1983, Santa Barbara, Kalifornia) oli yhdysvaltalainen seiväshyppääjä ja olympiavoittaja.


title: Sabin Carr

text: Sabin Carr voitti seiväshypyn olympiakultaa Amsterdamissa 1928. Hän ylitti korkeuden 420, ja hopeamitalimies William Droegemüller hävisi hänelle 10 cm. Sijoille 3–5 päätyneet hyppääjät saivat tuloksekseen 395, jonka Carr ylitti vasta kolmannella yrityksellään.


title: Sabin Carr

text: 185-senttinen Yalen yliopiston opiskelija Carr ylitti maailman ensimmäisenä seiväshyppääjänä 14 jalan (427 cm) korkeudella olevan riman vuonna 1927. Seuraavana vuonna hän teki sisäratojen epävirallisen ME-tuloksen 429 mutta menetti ulkoratojen ennätyksensä Lee Barnesille.


title: William Miller (seiväshyppääjä)

text: William Waring ”Bill” Miller (1. marraskuuta 1912 – 13. marraskuuta 2008) oli yhdysvaltalainen seiväshyppääjä ja olympiavoittaja.


title: William Miller (seiväshyppääjä)

text: William Millerin paras seiväshyppytulos vuonna 1931 oli 403. Yhdysvaltain olympiakarsinnoissa 1932 hän sijoittui toiseksi tuloksella 430. Karsinnan voittaja William Graber hyppäsi maailmanennätyksen 437. Los Angelesin olympialaisissa Miller ylitti 431,5 ja jätti Japanin Shuhei Nishidan hopealle – Graber jäi ilman mitalia.


title: J. Juhani Kortesalmi

text: Jouko Juhani Kortesalmi (s. 23. marraskuuta 1933 Kuusamo) on filosofian tohtori, entinen kansanedustaja ja maaherra.


title: J. Juhani Kortesalmi

text: Kortesalmi nousi eduskuntaan Suomen Maaseudun Puolueen listoilta vaaleissa 1970. Hän edusti koko uransa ajan Oulun läänin vaalipiiriä. Vaalikauden 1975–1979 ajan Kortesalmi oli Veikko Vennamon ohella puolueensa ainoa kansanedustaja. Hän toimi SMP:n eduskuntaryhmän puheenjohtajana vaalikauden 1979–1983 ja uudelleen vuosina 1986–1987. Presidentin valitsijamiehenä Kortesalmi oli vaaleissa 1978 ja 1988.


title: J. Juhani Kortesalmi

text: Eduskunnassa Kortesalmi tuomittiin 1970-luvulla kolmeen eri otteeseen Veikko Vennamon ja Rainer Lemströmin ohella kahden viikon työskentelykieltoon, kun heidän katsottiin esiintymisellään ylittäneen sopivuuden rajat. Joulukuussa 1972 varapuhemies Veikko Helle poisti Kortesalmen eduskuntasalin puhujanpöntöstä, kun tämä oli Helteen toistuvista huomautuksista huolimatta arvostellut juuri toteutunutta puoluetukilain muutosta eli niin sanottua Lex Vennamoa ja syyttänyt presidentti Urho Kekkosta asian taustavoimaksi.


title: J. Juhani Kortesalmi

text: J. Juhani Kortesalmi nimitettiin maaliskuussa 1989 Mikkelin läänin maaherraksi kesäkuun alusta lukien. Hänen tilalleen eduskuntaan nousi aikaisemminkin SMP:n kansanedustajana ollut Pentti Kettunen. Kortesalmi toimi maaherrana vanhojen läänien lakkauttamiseen asti syyskuun alkuun 1997.


title: J. Juhani Kortesalmi

text: Vuodesta 1997 lähtien Kortesalmi on toiminut talonpoikaiskulttuurin dosenttina Oulun yliopistossa. Tieteellisenä tutkimusaiheena Kortesalmella on ollut etenkin poronhoito.


title: Michael Sinterniklaas

text: Michael Tremain Sinterniklaas (s. 13. elokuuta 1972 Nizza, Ranska) on ranskalaissyntyinen yhdysvaltalainen ääninäyttelijä, äänittäjä ja ääniohjaaja. Hän omistaa äänitysstudio NYAV Postin, joka jälkiäänittää mm. japanilaisia animesarjoja, sekä muita ulkomaisia animaatioelokuvia. Lisäksi hän on työskennellyt 4Kidsillä.


title: Michael Sinterniklaas

text: Sinterniklaas syntyi Ranskassa ja vietti lapsuutensa Sveitsissä ja Englannissa, kunnes muutti Yhdysvaltoihin 10-vuotiaana. Hän harrasti koko lapsuutensa teatteria. Valmistuttuaan New Yorkin LaGuardia high school of Performing Arts:sta, hän siirtyi Pohjois-Carolinan yliopistoon opiskelemaan klassista teatteria. Tuona aikana Sinterniklaas aloitti ääninäyttelemisen kuultuaan koe-esiintymisestä Riding Bean-animesarjaan, joka oli hänelle jo ennestään tuttu. Sinterniklaas on kertonut olleensa animefani jo nuoresta lähtien. Hän ei saanut roolia kyseisestä sarjasta, mutta hän sai myöhemmin roolin Bubblegum Chrisis-animesarjasta. Pian Sinterniklaas sai työpaikan studiolta. Sinterniklaasin mukaan hän sai paikan, koska studion omistajat ja äänittäjät olivat muusikkoja, eivätkä osanneet kommunikoida kunnolla näyttelijöiden kanssa. Sinterniklaasin näyttelijätausta auttoi heitä kommunikoimaan paremmin. Myöhemmin hänen annettiin itse ohjata dubbauksia.


title: Michael Sinterniklaas

text: Ennen uraansa dubbausten parissa Sinterniklaas asesnsi kotiteatterijärjestelmiä freelancenäyttelijän työnsä ohessa.


title: Michael Sinterniklaas

text: Hän on myös tunnettu yhteistyöstään näyttelijä Stephanie Shehin kanssa. Yhdessä he ovat adaptoineet, ohjanneet ja näytelleet lukuisissa elokuvissa ja sarjoissa, mm. Makoto Shinkain menestyselokuvassa Your name (jap. Kimi No Na wa), jossa Sinterniklaas ja Sheh sekä näyttelivät pääosat ja ohjasivat.


title: Michael Sinterniklaas

text: Lisäksi hän on toiminut jälkituotantotehtävissä Hollywood-elokuvien parissa.


title: Michael Sinterniklaas

text: Hän on dubannut englanniksi animea vuodesta 1994, kuten One Piecea, Shaman Kingia, Pokémonia ja Samurai 7. Parhaiten Sinterniklaas tunnetaan Leonardon ääniroolista animaatiosarjassa "Teini-ikäiset mutanttininjakilpikonnat", jonka roolissa hän oli vuosina 2003–2009. Toinen Sinterniklaasin alkuperäinen äänirooli on Dean Venture animaatiossa "The Venture Bros".


title: Michael Sinterniklaas

text: Hänen tunnetuimpia dubbausroolejaan ovat mm. Taki elokuvassa Your Name (2017) ja Kenji Koiso elokuvassa Summer Wars.


title: Michael Sinterniklaas

text: Michael kertoo haastattelussa ettei hän aikonut koe-esiintyä uuteen Turtles-sarjaan koska hän ei tuntenut ketään 4Kids-tuotantoyhtiössä, eikä häntä oltu kutsuttu koe-esiintymiseen. Hänen ystävänsä, joka oli koe-esiintynyt April O'Neilin rooliin vaati kuitenkin että hän yrittäisi. Vastustelusta huolimatta hänen ystävänsä ylipuhui hänet menemään.


title: Michael Sinterniklaas

text: Sinterniklaas kertoo olleensa hermostunut, koska hän oli paikalla luvattomasti. Parin väärinkäsityksen jälkeen hänen annettiin kokeilla rooliin. Sinterniklaas kertoi olleensa varma, että hänen koe-esiintymisensä Leonardon rooliin olisi hänen huonoimpansa, sillä käsikirjoituksessa kerrottin, että hahmo on: "Kaikkea mitä odotat supersankarilta, ja enemmän." Ja hänen oma äänensä olisi liian poikamainen. Tuottajat huomauttivat, että hahmot ovat teini-ikäisiä, jolloin hänen äänensä olisi sopiva. Hän teki testin uudestaan, ja myöhemmin sai kuulla Peter Lairdin valinneen hänet Leonardon rooliin. Sinterniklaas itse piti itseään sopivampana Donatellon rooliin.


title: Michael Sinterniklaas

text: Hän on kertonut ääninäyttelijöiden persoonien vastanneet täydellisesti roolihahmojaan. Wayne Grayson (Michaelangelo) ja Greg Abbey (Raphael) härnäsivät koko ajan toisiaan, hän itse yritti pitää porukkaa kurissa ja Sam Riegel (Donatello) ratkoi ristisanoja repliikkien välissä.


title: Michael Sinterniklaas

text: Sinterniklaas perusti yrityksensä vuonna 1999 (tai 2000, lähteestä riippuen). Sinterniklaas kertoo haastattelussa perustaneensa yrityksensä, koska hän sai niin paljon freelance-työtä, ettei pystynyt enää tekemään sitä kotoaan käsin, ja hänestä tuntui nololta pyytää näyttelijöitä tulemaan hänen asuntoonsa äänityksiin, joten hän vuokrasi yhdessä ystävänsä kanssa studiotilan Lower Manhattanilta, korttelin päässä World Trade Center-torneista, jotka sortuivat terrori-iskussa syyskuussa 2001.


title: Michael Sinterniklaas

text: Muutamaa vuotta myöhemmin Sinterniklaas perusti toimipisteen Los Angelesiin, voidakseen käyttää näyttelijöitä molemmilta rannikoilta.


title: Michael Sinterniklaas

text: NYAV Postin vakituisiin ohjaajiin kuuluu mm. Sinterniklaas itse, Stephanie Sheh ja Carrie Keranen.


title: Michael Sinterniklaas

text: NYAV Postin studiot käyttävät dubbauksissaan mm. seuraavaa laitteistoa.


title: Michael Sinterniklaas

text: - iMac tietokone, Pro Tools järjestelmällä. (Sinterniklaas on kertonut Unlocked-videollaan pitävänsä Pro Tools-nimeä ironisena, sillä hänestä järjestelmä on buginen.)


title: Michael Sinterniklaas

text: - Neumann TLM 103 -studiomikrofoni.


title: Michael Sinterniklaas

text: - KRK:n VXT 8-kaiuttimet.


title: Michael Sinterniklaas

text: - Avid Artist Control - DAW-ohjain.


title: Michael Sinterniklaas

text: - Digidesign (Avid) Digi 002-interface/mikseri (Ei enää tuettu nykyisissä Pro Tools-versioissa.)


title: Michael Sinterniklaas

text: - Universal Audio Apollo 8 -audiointerface.


title: Earle Meadows

text: Earle Meadows (29. kesäkuuta 1913 Corinth, Mississippi – 11. marraskuuta 1992) oli yhdysvaltalainen seiväshyppääjä ja olympiavoittaja.


title: Earle Meadows

text: Earle Meadows voitti seiväshypyn olympiakultaa Berliinissä 1936. Viisi tuntia kestäneessä kisassa hän ylitti ainoana korkeuden 435, toisella yrityksellään. Hän oli bambuseiväskauden viimeinen olympiavoittaja – seuraavissa kisoissa 12 vuotta myöhemmin hypättiin pääsääntöisesti jo metalliseipäällä.


title: Earle Meadows

text: Vuonna 1937 Meadows ja Bill Sefton, jotka tunnettiin yhteisnimellä "Heavenly Twins" ("Taivaskaksoset"), kävivät keskenään kovia kaksinkamppailuja. Los Angelesissa 10. huhtikuuta Sefton hyppäsi maailmanennätyksen 445 ja Meadows sijoittui toiseksi omalla ennätyksellään 438. Palo Altossa 8. toukokuuta he jakoivat voiton ME-tuloksella 448. Los Angelesissa 29. toukokuuta he molemmat hyppäsivät tuloksen 454. Sefton voitti kisan ylitettyään korkeuden ensimmäisellään, kun taas Meadows tarvitsi ylitykseen kaikki kolme yritystä. Vain tämä vuoden viimeinen ennätys merkittiin viralliseen ME-luetteloon. Yliopistojen mestaruuskilpailuissa Meadows oli kolmas Seftonin ja George Varoffin jälkeen ja Yhdysvaltain mestaruuskilpailuissa kolmas Seftonin ja Cornelius Warmerdamin jälkeen neljän ensimmäisen ylitettyä 446.


title: Earle Meadows

text: Vielä 35-vuotiaana Meadows hyppäsi tuloksen 442 ja oli vuoden 1948 maailmantilaston jaetulla kolmannella sijalla.


title: Erland Josephson

text: Erland Josephson (15. kesäkuuta 1923 Tukholma – 25. helmikuuta 2012 Tukholma) oli ruotsalainen, juutalaista syntyperää oleva näyttelijä, ohjaaja, kirjailija ja teatterinjohtaja. Josephsonin näyttelijäntyö oli psykologisesti terävää, ja hän sai usein esittää kyynikkoa tai intellektuellia. Hänen tunnetaan erityisesti rooleistaan Ingmar Bergmanin ohjaamissa elokuvissa.


title: Erland Josephson

text: Erland Josephsonin ammatillinen yhteistyö Ingmar Bergmanin kanssa kesti yli 60 vuotta – Bergman ei ehtinyt työskennellä kenenkään muun kanssa yhtä kauan. He kohtasivat ensimmäistä kertaa jo 1930-luvun lopulla, kun Josephson oli vasta teini-ikäinen. Bergman ohjasi nuorukaista ensimmäistä kertaa 1940 näytelmässä "Venetsian kauppias", jossa tällä oli Antonion rooli. Josephson näyttäytyi myös Bergmanin varhaisessa elokuvassa "Elämän sateessa" (1946), mutta merkittävimmät Bergman-roolinsa hän teki vasta vanhemmalla iällä. Erityisen tunnettu on pääosa aviomiehenä televisiosarjassa "Kohtauksia eräästä avioliitosta" (1973). Vanhemmiten Josephsonin ja Bergmanin ystävyys syveni, niin että oli luonnollista, että Bergmanin kirjoittamassa ja Liv Ullmannin ohjaamassa televisioelokuvassa "Uskoton" (2000) Josephsonilla on rooli ystävänsä alter egona: Bergman-nimisenä tapahtumien tarkkailijana. Bergmanin viimeisessä elokuvaohjauksessa, televisiolle tuotetussa "Sarabandissa" (2003), Josephson niin ikään näyttelee pääosassa. Tämänkin jälkeen Bergman ohjasi Josephsonia vielä teatterissa.


title: Erland Josephson

text: Josephson käsikirjoitti Bergmanin kanssa tämän ensimmäisen värielokuvan "Puhumattakaan naisista" (1964). Kun Bergman erosi Ruotsin päänäyttämön Dramatenin johtajan paikalta, Josephson otti tuon tuulisen viran vastaan ja hoiti sitä aina vuoteen 1975.


title: Erland Josephson

text: Josephson pysyi pitkään näyttelijänä Ruotsin maaperällä. Hänen ensimmäinen kansainvälinen roolinsa oli vuonna 1977 italialaisen Liliana Cavanin elokuvassa "Hyvän ja pahan tuolla puolen", jossa hän esitti pääosaa filosofi Friedrich Nietzschenä. 1980-luvulla Josephson näytteli kahdessa Andrei Tarkovskin loppukauden elokuvassa.


title: Erland Josephson

text: Kirjailijanuransa Josephson aloitti runoilijana 1940-luvun puolivälissä. Hän kirjoitti myös muun muassa romaaneja, novellikokoelmia, näytelmiä ja elokuvakäsikirjoituksia. Hänen useista kirjailijana saavuttamistaan palkinnoista mainittakoon Svenska Dagbladetin kirjallisuuspalkinto vuodelta 1957.


title: Guinn Smith

text: Guinn Smith (2. toukokuuta 1920 – 20. tammikuuta 2004) oli yhdysvaltalainen seiväshyppääjä ja olympiavoittaja.


title: Guinn Smith

text: Guinn Smith sijoittui Yhdysvaltain olympiakarsintojen 1948 seiväshypyssä toiseksi voittaja Richmond Morcomin kanssa samalla tuloksella 447, joka oli sen vuoden paras tulos maailmassa. Lontoon olympiakisoissa Smith voitti kultaa. Hän hyppäsi veden peittämällä stadionilla tuloksen 430 kolmannella yrityksellään ja pudotti Suomen Erkki Katajan hopealle. Smith hyppäsi tavallisesti metalliseipäällä, mutta viimeiseen hyppyynsä 430 cm:stä hän otti käyttöön bambuseipään.


title: Suomen tieverkko

text: Suomen tieverkko on ajoneuvoliikenteen käytössä olevien Suomen teiden muodostama verkko. Suomen koko tieverkon pituus on noin 454 000 kilometriä. Tieverkko koostuu valtion omistamista maanteistä, kuntien ylläpitämistä kaduista sekä yksityisten ylläpitämistä yksityisteistä. Jaottelu maanteihin, katuihin ja yksityisteihin on hallinnollinen; esimerkiksi jotkut hyvin katumaisilta vaikuttavat tiet voivat kuitenkin olla maanteitä ja toisaalta jotkut maantiemäiset osuudet katuja.


title: Suomen tieverkko

text: Pääteillä vallitsee pääsääntöisesti yleinen kattonopeus, mutta muutamilla Helsingistä säteittäisesti lähtevillä pääväylillä nopeusrajoitus on korkeampi, samoin kuin moottoriteillä.


title: Suomen tieverkko

text: Suomessa on noin 51 000 kilometriä päällystettyjä teitä, joiden päällysteet pitäisi Liikenneviraston mukaan uusia 13 vuoden välein. Päällysteitä täytyy uusia 4 000 kilometrin verran vuodessa, jotta ne pysyvät kunnossa.


title: Suomen tieverkko

text: Vuonna 2018 liikenne- ja viestintäministeriö on määritellyt Suomen maanteiden pääväylät.


title: Suomen tieverkko

text: Valtion omistamat maantiet muodostavat tieverkon rungon. Maantieverkon ylläpidosta vastaa liikenne- ja viestintäministeriön alainen Liikennevirasto. Ennen nykyisen maantielain voimaantuloa maanteistä käytettiin nimitystä yleinen tie; yleiset tiet jakautuivat tuolloin kokonaan valtion kustantamiin "maanteihin" sekä valtion ja kuntien yhdessä kustantamiin "paikallisteihin".


title: Suomen tieverkko

text: Maantiet luokitellaan merkityksensä mukaan valta-, kanta-, seutu- ja yhdysteihin. Lisäksi yhdystiet luokitellaan käytännössä usein edelleen varsinaisiin yhdysteihin sekä merkitykseltään vähäisempiin paikallisteihin, vaikka nykyinen maantielaki ei tätä luokittelua enää tunnekaan. Maanteiden luokittelu perustuu niiden valtakunnalliseen liikenteelliseen merkitykseen tieverkon osana seuraavasti:


title: Suomen tieverkko

text: Valta- ja kantatiet muodostavat yhdessä päätieverkon. Teiden luokittelu ei siis suoraan perustu esimerkiksi teiden liikennemääriin; esimerkiksi Suomen vilkasliikenteisin tie, Helsinkiä kiertävä Kehä I, on seututie. Toisaalta jotkin syrjäseutujen valtatiet voivat olla hyvinkin vähäliikenteisiä.


title: Suomen tieverkko

text: Valtakunnallisesti erityisen merkittävät valta- ja kantatiet ovat runkoteitä. Maanteihin kuuluvat myös maantielautat sekä talvitiet, joista Suomessa yleisimpiä ovat jäälle rakennettavat jäätiet.


title: Suomen tieverkko

text: Liikenne- ja viestintäministeriö määrää, mitkä maantiet ovat valtateitä ja kantateitä sekä miltä osin ne ovat runkoteitä. Liikennevirasto määrää, mitkä maantiet ovat seututeitä ja yhdysteitä. Moottoritiet tai moottoriliikennetiet ovat tietyt tekniset vaatimukset täyttäviä, vain moottoriajoneuvoliikenteelle tarkoitettuja teitä. Opastuksellisista ja myös hallinnollisista syistä maantiet on numeroitu.


title: Suomen tieverkko

text: Kansainvälisesti merkittävien teiden luokitteluun on kaksi osittain päällekkäistä järjestelmää: Yhdistyneiden kansakuntien alaisen Euroopan talouskomission alaisuudessa on määritelty Eurooppatiet. Eurooppatiet eivät Suomessa ole osa kansallista tieluokitusjärjestelmää vaan lähinnä opastuksellinen lisätieto. Lisäksi Euroopan unioni on määritellyt niin sanotut TERN-tiet, joiden kehittämiseen on mahdollista saada rahoitusta unionilta.


title: Suomen tieverkko

text: Liikenneviraston hallinnoiman tieomaisuuden arvo on noin 15 miljardia euroa. Tienpidon rahoitus on noin 600 miljoonaa euroa vuodessa. Tienpito rahoitetaan valtion varoista.


title: Suomen tieverkko

text: Seuraavassa taulukossa on esitetty yhteenveto Suomen maantieverkosta:


title: Suomen tieverkko

text: Maanteistä on moottoriteitä 780 kilometriä ja moottoriliikenneteitä 122 kilometriä. Maanteillä olevien kevyen liikenteen väylien yhteispituus on 5 320 kilometriä. Siltoja maanteillä on 14 770 kappaletta. Vuoden 2013 alussa maanteistä oli valaistu 12 706 kilometriä.


title: Suomen tieverkko

text: Seuraavassa taulukossa on eritelty maantiet leveyden mukaan:


title: Suomen tieverkko

text: Suhteutettuna henkilöautojen määrään Suomessa (noin 2,5 miljoonaa) voidaan yllä olevasta tilastosta laskea, että Suomessa on jokaista henkilöautoa kohden noin 200 m tietä.


title: Suomen tieverkko

text: Uusia maanteitä rakennetaan ja parannetaan tarvittaessa. Maanteiden rakentamisesta on laadittava tiesuunnitelma. Tiesuunnitelma on laadittava myös, jos katu tai yksityistie muutetaan maantieksi.


title: Suomen tieverkko

text: Kuntien omistamat ja ylläpitämät kadut ja kaavatiet täydentävät maantieverkkoa lähinnä kaupunkien ja kuntien keskustoissa sekä asutus- ja teollisuusalueilla. Katujen ja kaavateiden yhteispituus on noin 26 000 kilometriä.


title: Suomen tieverkko

text: Maantie, joka asemakaavassa on osoitettu kaduksi, muuttuu kunnan tekemällä kadunpitopäätöksellä kaduksi.


title: Suomen tieverkko

text: Yksityistiet eli yksityiset tiet sekä metsäautotiet ovat yksityisten omistamia ja ylläpitämiä teitä, joiden rakennus- ja perusparannusmenoihin on mahdollista kuitenkin saada valtionapua. Yksityistieverkon pituutta on vaikea määritellä tarkasti. Liikenneviraston mukaan yksityisteitä on 350 000 kilometriä. Suomen Tieyhdistyksen mukaan yksityisteiden ja metsäautoteiden yhteispituus taas on arviolta noin 330 000 kilometriä, josta pysyvän asutuksen käytössä olevia teitä noin 100 000 kilometriä, rakennettuja metsäautoteitä 120 000 kilometriä ja muita autolla ajettavia metsä- ja mökkiteitä noin 110 000 kilometriä. Vaikka yksityisteiden liikennemäärät ovatkin pieniä, ne ovat hyvin merkittäviä haja-asutusalueiden liikenteen ja esimerkiksi metsäteollisuuden puukuljetusten kannalta. Yksityistieverkosta käytetäänkin usein nimitystä tieverkon hiussuonisto.


title: Deborah Rowe

text: Deborah "Debbie" Rowe oli Michael Jacksonin vaimo vuosina 1996–1999. Pariskunta sai kaksi lasta; Prince Michael Joseph, Jr. Jackson ja Paris-Michael Katherine Jackson.


title: Deborah Rowe

text: Rowe oli Jacksonin sanojen mukaan mahtava ihminen, sillä Rowe synnytti Jacksonille kaksi lasta ja antoi Jacksonin kasvattaa heidät itse. Jackson oli aina tahtonut olla isä. He erosivat lapsien syntymän jälkeen.


title: Deborah Rowe

text: Avioero-oikeudenkäyntien aikaan Rowe puolusti Jacksonia ja luopui oikeuksistaan lasten huoltajuuteen. Kesällä 2006 hän kuitenkin pyysi tuomioistuinta käsittelemään huoltajuuskiistaa uudelleen.


title: Jappervokki

text: Jappervokki ("Jabberwocky", 1977) on Monty Pythonin animaattorin Terry Gilliamin ohjaama, keskiajalle sijoittuva komediaelokuva. Michael Palin esittää nuorta tynnyrintekijää, joka isänsä kuoleman jälkeen ajautuu slapstick-tyylisten, epäonnisten sattumusten kautta jahtaamaan lohikäärmettä. Elokuva on nimetty Lewis Carrollin tunnetun runon "Jabberwocky" (suom. "Pekoraali") mukaan. Carrollin vaikutus on vähäistä: runosta lausutaan otteita, ja hirviö muistuttaa John Tennielin piirrosta.


title: Jappervokki

text: Kriitikot ja yleisö eivät lämmenneet "Jappervokille", joka oli Gilliamin ensimmäinen ohjaustyö, mutta siitä on sittemmin tullut jonkinasteinen kulttielokuva. Gilliam vakiinnutti jo "Jappervokissa" tunnusomaisen visuaalisen tyylinsä ja synkän huumorinsa.


title: Jappervokki

text: Elokuva muistuttaa lavastukseltaan ja komediatyyliltään "Monty Pythonin hullua maailmaa", jonka parissa Gilliam oli myös työskennellyt. Palinin ohella elokuvassa esiintyivät myös Monty Pythonin Terry Jones sekä komediaryhmän työssä huomattavasti mukana ollut Neil Innes. "Jappervokki" vaikuttaakin vahvasti pythonmaiselta, ja monet kohtaukset (esimerkiksi piiloleikkiturnajaiset) muistuttavat vahvasti "Hullun maailman" kohtauksia. Amerikan-ensi-iltaa varten elokuvaa mainostettiin alkujaan "Monty Pythonin Jappervokkina" ("Monty Python's Jabberwocky"), mutta Gilliamin vastustuksen vuoksi siitä luovuttiin.


title: Vicious Circle

text: Vicious Circle voi tarkoittaa ainakin seuraavia:


title: BBC Mundo

text: BBC Mundo oli BBC World Servicen espanjankielinen radiokanava, joka lähetykset olivat kuultavissa latinalaisessa Amerikassa. Lähetykset alkoivat 14. maaliskuuta 1938. Kanava lakkautettiin helmikuussa 2011 osana BBC:n säästötoimia.


title: BBC Mundo

text: BBC Latin American Service perustettiin 1938 vastineeksi Italian ja Saksan Etelä-Amerikkaan suunnatuille radiokanaville. Tuolloin se lähetti viikossa neljä tuntia ohjelmaa espanjaksi ja portugaliksi. Toisen maailmansodan jälkeen palvelun laajuus pieneni BBC:n kehittäessä Itä-Eurooppaan suunnattua toimintaansa. Samalla radiokanavasta tuli Britannian hallituksen ja liittoutuneiden äänitorven sijaan neutraalisti uutisia lähettävä kanava. Kanava palasi kuitenkin hallituksen propagandatorveksi vuoden 1982 Falklandin sodan aikana. Vuonna 2005 BBC Latin American Servicen nimi muutettiin BBC Mundoksi, kun portugalinkielinen BBC Brasil irrotettiin siitä ja kanava halusi palvella myös Yhdysvaltain espanjankielistä väestöä.


title: BBC Mundo

text: Radiokanavan lakkauttamisen jälkeen sen nimi jäi BBC:n espanjankielisen verkkosivuston ja sen viikoittaisen podcastin käyttöön.


title: Bowringin sopimus

text: Bowringin sopimus oli sopimus, joka solmittiin Siamin ja Yhdistyneen kuningaskunnan välillä 18. huhtikuuta 1855. Sopimus oli virallisesti "kahdenkeskinen ystävyys- ja kauppasopimus", mutta käytännössä vahvemman läntisen osapuolen sanelema, koska Siamilla ei ollut mahdollisuuksia neuvotella parempia ehtoja brittiläisten sotavoimien näytettyä voimansa ensimmäisessä oopiumisodassa. Rama III:n vain viisi vuotta aiemmin Sarawakin valkoisen radžan Sir John Brooken kanssa käymät neuvottelut, jotka johtivat Siamin uhkaamiseen asevoimien käytöllä (ns. "tykkivenediplomatia"), olivat vielä tuoreessa muistissa. Sopimuksen allekirjoittivat kuningas Mongkut ja Hongkongin kuvernööri ja brittien lähettiläs Sir John Bowring.


title: Bowringin sopimus

text: Bowringin sopimuksessa Yhdistyneelle kuningaskunnalle annettiin verovapaa kauppaoikeus Siamin alueella ja oikeus käyttää maan satamia ja perustaa Bangkokiin edustusto. Samalla brittikansalaisille taattiin täydet eksterritoriaalioikeudet, joiden mukaan brittien alamaisia voitiin tuomita vain heidän omissa oikeuslaitoksissaan. Briteille annettiin myös oikeus omistaa maata tietyillä erikseen määrätyillä alueilla. Alla luetellaan sopimuksen eri kohdat:Bowringin sopimuksessa laaditun esimerkin mukaisesti myöhemmin myös muut ulkovallat, kuten Japani 1898 ja Venäjä 1899, solmivat samankaltaiset kauppasopimukset Siamin kanssa, mikä johti maan avautumiseen länsimaisille vaikutteille ja saattoi Siamin talouden nousuun erityisesti Bangkokin alueella.


title: BBC News (televisiokanava)

text:
BBC News (kutsutaan myös nimellä BBC News Channel, aiemmin BBC News 24) on BBC:n omistama televisiokanava, joka esittää uutis- ja ajankohtaisohjelmia 24 tuntia vuorokaudessa.
Kanavan pääkonttori sijaitsee muiden BBC:n kanavien tapaan Lontoon Broadcasting Housessa.


title: BBC News (televisiokanava)

text: Kanavan tunnuslauseet ovat ""Britannian katsotuin uutiskanava"" ja ""Milloin sinun sitten tarvitseekin tietää."" ()


title: BBC News (televisiokanava)

text: BBC News aloitti 9. marraskuuta 1997 kello 17.30 nimellä BBC News 24 ja kanava oli nähtävissä alun perin vain analogisessa kaapeliverkossa.


title: BBC News (televisiokanava)

text: BBC oli aloittanut kansainvälisen uutiskanavansa BBC Worldin vain kaksi ja puoli vuotta ennen BBC News 24 -kanavaa. Sitä ennen Sky News oli ollut yli kahdeksan vuoden ajan ainoa kotimainen uutiskanava Isossa-Britanniassa.


title: BBC News (televisiokanava)

text: Maaliskuussa 2013 BBC News siirtyi Länsi-Lontoon BBC Television Centresta Lontoon keskustassa sijaitsevaan uuteen Broadcasting Houseen.


title: Sanna Grønlid

text: Sanna Grønlid (s. 2. toukokuuta 1959) on norjalainen entinen ampumahiihtäjä.


title: Sanna Grønlid

text: Grønlid oli maailman parhaita ampumahiihtäjiä 1980-luvun puolivälissä, jolloin lajin maailmanmestaruuskilpailuja alettiin järjestää myös naisille. Hän saavutti yhdeksän MM-mitalia, joiden joukossa oli kaksi henkilökohtaista kultaa.


title: Jordi Codina

text: Jordi Codina Rodríguez (s. 27. huhtikuuta 1982 Barcelona, Barcelonan maakunta, Espanja) on espanjalainen jalkapallomaalivahti. Hän edustaa Espanjan pääsarjassa Primera Divisiónissa pelaavaa Getafea.


title: Jordi Codina

text: Codina aloitti jalkapalloilun yhdeksänvuotiaana FC Barcelonan kannattajayhdistyksen Cinco Copasin juniorikoulussa, jossa hänen tiensä ristesi sittemmin Barcelonan ykkösmaalivahdiksi nousseen Víctor Valdésin kanssa. Myöhemmin hän pelasi myös Espanyolin ja Dammin juniorijoukkueissa.


title: Jordi Codina

text: Real Madridiin Codina siirtyi vuonna 2000. Real Madridissa hän aloitti Juvenil-juniorijoukkueessa, josta hän nousi yhden kauden jälkeen seuran C-joukkueeseen ja vuonna 2002 edelleen B-joukkue Castillaan. Kaudeksi 2005–2006 Castilla palasi Espanjan toiseksi korkeimmalle sarjatasolle Segunda Divisióniin, jossa Codina teki ensiesiintymisensä 25. syyskuuta 2005 Gijónia vastaan. Kaudella 2006–2007 Codina toimi Castillan ykkösmaalivahtina ja kapteenina, ja pelasi 35 ottelua 42 mahdollisesta.


title: Jordi Codina

text: Kesällä 2007 Codina teki vuoteen 2010 ulottuvan jatkosopimuksen Real Madridin kanssa, ja hän muodosti kaudet 2007–2009 edustusjoukkueen maalivahtikolmikon maanmiehensä Iker Casillasin ja puolalaisen Jerzy Dudekin kanssa. Ensi- ja ainoan esiintymisensä Real Madridin edustusjoukkueessa hän teki Primera Divisiónin kauden 2007–2008 päätöskierroksella Levantea vastaan. Muutamaa viikkoa aikaisemmin joukkue varmisti Codinan uran ensimmäisen pääsarjamestaruuden.


title: Jordi Codina

text: Kesällä 2009 Codina siirtyi Getafeen, jonka kanssa hän teki neljävuotisen sopimuksen.


title: Alberto Bueno

text: Alberto Bueno Calvo (s. 20. maaliskuuta 1988 Madrid, Madridin alue, Espanja) on espanjalainen jalkapalloilija, pelipaikaltaan hyökkääjä. Hän edustaa Portugalin korkeimmalla sarjatasolla Primeira Ligassa pelaavaa Portoa.


title: Alberto Bueno

text: Bueno kasvoi Moratalazin alueella Madridissa. Jalkapalloilun hän aloitti Escuela de Fútbol Concepciónin joukkueissa, josta hän siirtyi 13-vuotiaana Real Madridiin. Kaudella 2005–2006 Bueno oli yli 40 maalillaan paras maalintekijä, kun seuran alle 18-vuotiaiden joukkue voitti ikäluokkansa Espanjan-mestaruuden.


title: Alberto Bueno

text: Ammattilaisdebyyttinsä Bueno teki kaudella 2006–2007 Real Madridin B-joukkueessa Castillassa, joka pelasi tuolloin Espanjan toiseksi korkeimmalla sarjatasolla Segunda Divisiónissa. Hän aloitti useimmat ottelut vaihtopenkillä, mutta onnistui kahdesti maalinteossa. Kesän 2007 harjoituskauden Bueno pelasi Real Madridin edustusjoukkueessa ja hänet nimettiin joukkueen kokoonpanoon Mestarien liigaa varten. Kauden 2007–2008 hän pelasi kuitenkin kokonaisuudessaan Castillassa.


title: Alberto Bueno

text: Castillassa hyvin alkaneen kauden 2008–2009 myötä Bueno pääsi tekemään ensiesiintymisensä Real Madridin edustusjoukkueessa Espanjan cupin Copa del Reyn ottelussa Real Uniónia vastaan 30. lokakuuta 2008. Kaksi viikkoa myöhemmin pelatussa toisessa osaottelussa hän teki edustusjoukkueuransa ensimmäisen maalin. Ensiesiintyminen Espanjan korkeimmalla sarjatasolla Primera Divisiónissa seurasi 22. marraskuuta ottelussa Recreativoa vastaan. 25. marraskuuta hän debytoi myös Mestarien liigassa alkulohko-ottelussa BATEa vastaan. Castillan riveissä hän teki kauden aikana yhteensä 16 maalia Espanjan kolmanneksi korkeimmalla sarjatasolla Segunda División B:ssä.


title: Alberto Bueno

text: Heinäkuussa 2009 Bueno siirtyi Real Valladolidiin, jonka kanssa hän teki viisivuotisen sopimuksen. Valladolid maksoi Madridille kolmen miljoonan euron siirtokorvauksen ja Madrid säilytti itsellään takaisinosto-oikeuden pelaajaan ensimmäisen kahden kauden aikana. Kaudella 2009–2010 hän pelasi Valladolidissa 20 ottelussa, joista suurimman osan vaihtopelaajana, ja teki yhden maalin. Valladolidin pudottua kaudeksi 2010–2011 Segunda Divisióniin Bueno siirtyi lainasopimuksella englantilaiseen Derby Countyyn.


title: Alberto Bueno

text: Kesällä 2013 Bueno siirtyi kaksivuotisella sopimuksella madridilaisseura Rayo Vallecanoon. 28. helmikuuta 2015 hän teki neljä maalia 14 minuutissa kotiottelussa Levantea vastaan. Suoritus oli maan pääsarjahistorian toiseksi nopein, vain Bebeton vuonna 1995 tekemät neljä maalia syntyivät nopeammin.


title: Alberto Bueno

text: Bueno kuului vuonna 2006 alle 19-vuotiaiden Euroopan-mestaruuden voittaneeseen Espanjan joukkueeseen. Hän teki joukkueensa molemmat maalit 2–1-voittoon päättyneessä loppuottelussa Skotlantia vastaan ja jakoi viidellä yhteismaalillaan turnauksen maalikuninkuuden turkkilaisen İlhan Parlakin kanssa. Kesällä 2007 Bueno oli mukana alle 20-vuotiaiden maailmanmestaruuskilpailuissa, jossa hän teki voittomaalin neljännesvälieräottelussa Brasiliaa vastaan. Sittemmin hän on pelannut alle 21-vuotiaiden joukkueessa.


title: Alberto Bueno

text: Jalkapalloilun ohella Bueno on opiskellut urheilulääketiedettä Camilo José Celan yliopistossa Madridissa.


title: Zhuangin kieli

text: Zhuang tai tšuang on thaikieliin kuuluva kieli. Zhuangia kieltä puhutaan Kiinassa ja sillä on noin 14 miljoonaa puhujaa, mikä tekee yhden Kiinan suurimmista vähemmistökielistä. Zhuang on monen muun Itä- ja Kaakkois-Aasian kielen tavoin toonikieli, jossa kuusi eri sävelkorkeutta, joiden erot voivat muuttaa sanojen merkitystä. Kieli jakaantuu pohjoiszhuangiin ja eteläzhuangiin, joita Kiinassa pidetään samana kielenä, vaikka murteet eivät olekaan keskenään täysin ymmärrettäviä.


title: Kathy Mattea

text: Kathleen Alice ”Kathy” Mattea (s. 21. kesäkuuta 1959 South Charleston, Länsi-Virginia) on yhdysvaltalainen countrymuusikko. Toisinaan kappaleissa on kuultavissa kelttiläisen musiikin vaikutteita.


title: Kathy Mattea

text: Mattea vietti lapsuutensa Cross Lanesissa Länsi-Virginiassa. Hän valmistui Nitro High Schoolista ja liittyi bluegrassyhtye Pennsboroon opiskellessaan Länsi-Virginian yliopistossa 1976. Hän jätti opintonsa kesken ja muutti Nashvilleen, Tennesseen osavaltioon; hän toimi oppaana Country Music Hall of Fame -museossa, mutta myös muun muassa taustalaulajana Bobby Goldsborolle.


title: Kathy Mattea

text: Mattea sai ensimmäisen levytyssopimuksensa vuonna 1983. Kolmas albumi "Walk the Way the Wind Blows" (1986) oli menestys sekä kriitikkojen että yleisön keskuudessa. Hänen coverversionsa Nanci Griffithin ”Love at the Five and Dimesta” nousi listojen kolmannelle sijalle ja hänen ensimmäiseksi suureksi hitikseen.


title: Kathy Mattea

text: Mattean myöhempien vuosien hitteihin lukeutuvat "Goin' Gone" (ensimmäinen listaykkönen), ”Eighteen Wheels and a Dozen Roses” (1988), ”Come From the Heart” (1989), ”Burnin’ Old Memories” (1989), ”She Came from Fort Worth” (1990), ”Lonesome Standard Time” (1992), ”Walking Away a Winner” (1994), ”Nobody’s Gonna Rain on Our Parade” (1994), ”Maybe She’s Human” (1994), ”455 Rocket” (1997). Hän on voittanut useita arvostettuja palkintoja, muun muassa toistuvasti Grammyt.


title: Rymäkkä

text: Rymäkkä on suomalainen, vuonna 1997 perustettu folkyhtye. Vaikka yhtye keskittyy pääasiassa aktiiviseen keikkailuun, toimintaan kuuluu myös kesäkuussa järjestettävä lasten kansanmusiikkileiri sekä elokuussa Elimäellä, Löytyn Raavuorella järjestettävä RaavuoriSoitto. Omien äänitteidensä – kolmen pitkäsoiton ja neljän EP-levyn – lisäksi Rymäkän jäsenet ovat levyttäneet muun muassa Viikate- ja Folkswagen-yhtyeiden kanssa. Rymäkälle myönnettiin Kaakkois-Suomen taidetoimikunnan taidepalkinto vuonna 2009.


title: Akanin kieli

text: Akanin kieli tai twi-fante on nigeriläis-kongolainen kieli, jota puhutaan etenkin Ghanassa, jossa sen puhujat muodostavat noin puolet väestöstä. Kieltä arvioidaan puhuvan äidinkielenään 9–11 miljoonaa ihmistä. Kielellä on ollut oma kirjakieli 1800-luvun puolivälistä alkaen, ja sillä on ilmestynyt runsaasti maallistakin kirjallisuutta.


title: Akanin kieli

text:
Akanin tärkeimmät murteet ovat asante (ashanti), twi, fante (fanti), Brong (abron) ja akuape.
Murteiden sijasta puhutaan toisinaan erillisistä kielistä, ja akanista kieliryhmänä.


title: Carl Smith

text: Carl Smith (15. maaliskuuta 1927 – 16. tammikuuta 2010) oli yhdysvaltalainen countrymusiikin laulaja-lauluntekijä ja kitaristi.


title: Carl Smith

text: Smith syntyi tennesseeläisessä Maynardvillen pikkukaupungissa, josta myös Roy Acuff oli kotoisin. Hän sai vuonna 1950 levytyssopimuksen Columbia Recordsilta. Hän nousi yhdeksi vuosikymmenen suosituimmista countryartisteista muun muassa hiteillään ”Loose Talk”, ”Wicked Lies”, ”Hey Joe!” ja ”You Are the One”. Hän sai uransa aikana viisi listaykköstä; useissa kappaleissa oli vaikutteita rockabillymusiikista, ja ”Ten Thousand Drums” (1959) nousi poplistojen 43. sijalle.


title: Carl Smith

text: Smithin viimeinen listaykkönen oli ”Loose Talk” vuonna 1955. 1950-luvun jälkeen hänen suosionsa alkoi laskea, mutta hän sai edelleen ajoittaisia menestyksiä. Viimeinen Top 10 -single (ja ensimmäinen kahdeksaan vuoteen) oli ”Deep Water” (1967). Muihin vuosikymmenen hitteihin lukeutuvat ”Air Mail to Heaven” (1962) ja ”Take My Ring Off Your Finger” (1964). Smithillä on tähti Hollywood Walk of Famella.


title: Carl Smith

text: Smithin aktiivisin ura oli tullut päätökseensä 1970-luvun loppuun mennessä. Hän jätti Columbia Recordsin vuonna 1975 ja sai vuonna 2003 paikan Country Music Hall of Famesta. Countrytähti Goldie Hill, jonka kanssa Smith oli elänyt avioliitossa vuodesta 1957, menehtyi syöpään 24. helmikuuta 2005.


title: Kitty Wells

text: Ellen Muriel Deason eli Kitty Wells (30. elokuuta 1919 – 16. heinäkuuta 2012) oli yhdysvaltalainen countrylaulaja. Vuoden 1952 hittikappale ”It Wasn’t God Who Made Honky Tonk Angels” vakiinnutti esittäjänsä aseman eräänä varhaisimmista naispuolisista countrytähdistä. Wells jatkoi uraansa menestyksellä läpi 1950- ja 1960-lukujen ja levytti vielä 1970-luvulla. Viimeisen listasijoituksensa laulaja sai singlellään ”Thank You for the Roses” vuonna 1979. Hänelle myönnettiin paikka Country Music Hall of Famessa vuonna 1976 ja Grammy Lifetime Achievement Award vuonna 1991.


title: Engelbert Humperdinck (laulaja)

text: Engelbert Humperdinck (s. 2. toukokuuta 1936 Madras, Intia), oikealta nimeltään Arnold George Dorsey, on englantilainen pop-laulaja, joka nousi kansainväliseen maineeseen 1960-luvulla. Hänen tunnetuimpia menestyskappaleitaan ovat "Release Me", "Last Waltz", "Quando, Quando, Quando", "Spanish Eyes" ja "There Goes My Everything", "After The Lovin" ja "When There´s no You". Hän edusti Isoa-Britanniaa vuoden 2012 euroviisuissa.


title: Engelbert Humperdinck (laulaja)

text: Arnold Dorsey syntyi Madrasissa, Intiassa. Hänen isänsä oli brittiarmeijan insinööri ja äitinsä saksalainen. Hän oli kymmenvuotias hänen perheensä muuttaessa Leicesteriin Englantiin. Vuotta myöhemmin hän alkoi harjoitella saksofonin soittoa.


title: Engelbert Humperdinck (laulaja)

text: 1950-luvun alusta lähtien Dorsey soitti yökerhoissa mutta ei uskaltanut yrittää laulamista ennen kuin 17-vuotiaana. Ensimmäisen levytyksensä "I'll Never Fall in Love Again" hän teki Decca Records -levy-yhtiössä vuonna 1958 nimellä Gerry Dorsey, sillä hänen vanhempansa nimittivät poikaa aina Gerryksi. Dorsey jatkoi työskentelyä yökerhoissa vuoteen 1961 asti, jolloin hän sairastui tuberkuloosiin. Tervehdyttyään hän työskenteli ilman suurempaa menestystä yökerhoissa vuoteen 1966, jolloin hän tapasi vanhan kaverinsa Gordon Millsin, joka oli Tom Jonesin manageri.


title: Engelbert Humperdinck (laulaja)

text: Gordon Mills suositteli nimen vaihtamista näyttävämmäksi Engelbert Humperdinckiksi (saksalaisen myöhäisromantiikan ajan säveltäjän mukaan). Mills järjesti uuden sopimuksen Decca Recordsin kanssa. Vuoden 1967 alkupuolella Engelbert levytti kappaleen "Release Me", josta tuli listamenestys Atlantin molemmin puolin. "Release Me" nousi listaykköseksi Englannissa lyöden The Beatles -yhtyeen singlen "Penny Lane" / "Strawberry Fields Forever", jotka niin sanottuna tupla-A-singelnä BBC katsoi levymyynnin kannalta kahdeksi eri levyksi. "Release Me" -kappaleen uskotaan myyneen enimmillään 85 000 kappaletta päivässä. "After the Lovin" -kappaleesta tuli yksi suosituimmista hiteistä hänen urallaan vuonna 1976 ja hän sai Grammy-palkinnon tämän johdosta. Hänet valittiin Hollywood Walk of Fameen 1989, ja hän voitti Golden Globe -palkinnon samana vuonna. Vuonna 2000 ilmestyi levyalbumi "Engelbert AT His Very Best", joka nousi listojen kärkisijoille.


title: Engelbert Humperdinck (laulaja)

text: Humperdinck edusti Isoa-Britanniaa vuoden 2012 euroviisuissa kappaleella "Love Will Set You Free", joka sai finaalissa 12 pistettä, sijoittuen toiseksi viimeiselle sijalle.


title: Vääntötyökalu

text: Vääntötyökalu on yleisnimitys työkaluille, joilla avataan ja kiristetään ruuveja, pultteja ja muttereita.


title: Vääntötyökalu

text: Vääntötyökaluja ovat mm. seuraavat:


title: Akinori Nakayama

text: Akinori Nakayama (s. 1. maaliskuuta 1943) on japanilainen entinen telinevoimistelija ja olympiavoittaja.


title: Akinori Nakayama

text: Nakayama voitti yhteensä kuusi olympiakultaa vuosien 1968 ja 1972 kisoissa.


title: Gleisdorf

text: Gleisdorf on kaupunki Steiermarkin osavaltiossa Itävallassa.


title: Gleisdorf

text: Gleisdorf sijaitsee Weizin piirissä, noin 25 kilometriä Grazista itään. Raab-joki virtaa kaupungin läpi. Kaupungin pinta-ala on 38,67 neliökilometriä ja sen korkeus merenpinnasta 365 metriä.


title: Gleisdorf

text: Gleisdorfin asukasluku vuonna 2001 oli 5 224. Asukkaista oli ulkomaalaisia 3,9 %, joista suurin osa entisen Jugoslavian alueelta.


title: Gleisdorf

text: Gleisdorfin rautatieasema sijaitsee Steiermarkin itäradan varrella ja sieltä lähtee säännöllisin väliajoin lähijunia Graziin.


title: Riskitekijä

text: Riskitekijä ("Small Steps") on Louis Sacharin vuonna 2006 kirjoittama romaani, joka on itsenäistä jatkoa Paahde-romaanille.


title: Riskitekijä

text: Pahojen poikien rangaistusleiriltä palannut Kainalo, eli Theodore Johnson, yrittää päästä uudelleen osaksi yhteiskuntaa, ja on saanut töitä Raincreekin kastelu- ja maisemasuunnittelusta pomonaan Jack Dunlevy. Kaikki eivät kuitenkaan näytä uskovan, että hän olisi muuttunut, eikä enää ole se sama väkivaltainen musta nuorimies, ei edes hänen oma äitinsä.


title: Riskitekijä

text: Kainalo on täysin tyytyväinen omaan elämäänsä, hänellä menee suhteellisen hyvin. Kainalon ystävällä Röntgenillä on kuitenkin hieno ehdotus, ainakin omasta mielestään: pop-tähti Kaira DeLeon (oma nimi Kathy Spears) on tulossa pitämään keikan heidän kaupunkiinsa ja he voisivat trokata lippuja myyden niitä rikkaille valkoisille ja näin ansaita paljon rahaa.


title: Riskitekijä

text: Monien vaikeuksien jälkeen kaikki näyttää sujuvan loppujen lopuksi hyvin, liput menevät hyvin kaupaksi. Kainalo pyytää Röntgeniä olemaan myymättä kahta viimeistä lippua, sillä hän haluaa viedä naapurissa olevan CP-vammaisen ystävänsä Ginnyn konserttiin. Röntgen kuitenkin myy liput ja antaa Kainalolle niistä vahingossa vain kopiot. Lippujen tarkastuksessa he jäävät kiinni ja Ginny saa kohtauksen. He kuitenkin pääsevät katsomaan konsertin, sillä yksi niistä harvoista, jotka luottavat Kainaloon, on pormestari ja hän sattuu olemaan myös paikalla. Melu saa Kairan tulemaan katsomaan, mikä on tilanne ja hän järjestää heille konserttiin paremmat paikat kuin voisi toivoa. Kaira on nimittäin yksinäinen huolimatta siitä kaikesta mitä hänellä on ympärillään, ja hän toivoisi saavan heistä ensimmäiset ystävänsä.


title: Yukio Endō

text: Yukio Endō (, 18. tammikuuta 1937 Akita – 25. maaliskuuta 2009 Tokio) oli japanilainen telinevoimistelija ja viisinkertainen olympiavoittaja.


title: Yukio Endō

text: Yukio Endō voitti Tokion 1964 olympiakisoissa ensimmäisenä japanilaisvoimistelijana henkilökohtaisen moniottelun olympiakultaa. Hän oli myös mukana Japanin kolmessa ensimmäisessä joukkuekilpailun olympiavoittajajoukkueessa 1960–68.


title: Yukio Endō

text: Endō menehtyi ruokatorven syöpään tokiolaisessa sairaalassa 72 vuoden iässä 25. maaliskuuta 2009.


title: The Horrors

text: The Horrors on lontoolainen vuonna 2005 perustettu garage rock -yhtye. The Horrorsin debyyttilevy "Strange House" julkaistiin maaliskuussa 2007.


title: The Horrors

text: Yhtye esiintyi Ruisrockissa kesällä 2007.


title: Keith Andes

text: John Charles (Keith) Andes (12. heinäkuuta 1920 – 11. marraskuuta 2005) oli yhdysvaltalainen näyttelijä.


title: Keith Andes

text: Andes aloitti Broadway-uransa palvellessaan toisen maailmansodan aikana Yhdysvaltain ilmavoimissa. Hänen ensimmäinen elokuvansa oli "Winged Victory" vuonna 1944. Hänelle myönnettiin vuonna 1947 Theatre World -palkinto, ja myöhemmin hän esiintyi muun muassa musikaalissa "Kiss Me, Kate".


title: Keith Andes

text: Vuonna 1952 Andesilla oli rooli elokuvassa "Purkaus yössä". Hän tuli tunnetuksi televisiosta muun muassa lyhytikäisestä "Glynis"-tilannekomediasta vuonna 1963. Hän toimi myös ääninäyttelijänä.


title: Keith Andes

text: Andes teki itsemurhan 85-vuotiaana marraskuussa 2005. Hänen tiedetään kärsineen muiden terveyshuoliensa ohella virtsarakon syövästä. Hänellä oli kaksi lasta.


title: Takashi Ono

text: Takashi Ono (, s. 26. heinäkuuta 1931 Noshiro, Akita) on japanilainen kilpauransa päättänyt telinevoimistelija, olympiavoittaja ja maailmanmestari. Ono voitti ensimmäisenä japanilaisena telinevoimistelun olympiakultaa yksilökilpailussa oltuaan paras rekillä Melbournessa 1956. Kaikkiaan hän saavutti 13 olympiamitalia. Hän avioitui telinevoimistelun olympiamitalisti Kiyoko Onon kanssa.


title: Takashi Ono

text: Tokion kesäolympialaisten 1964 avajaisissa Ono vannoi olympiavalan.


title: Reinaldo Arenas

text: Reinaldo Arenas (16. heinäkuuta 1943 – 7. joulukuuta 1990) oli kuubalainen runoilija, kirjailija ja toimittaja. Hän oli aikuisiällään voimakkaasti kriittinen Kuuban hallitusta kohtaan ja vietti pitkän aikaa vangittuna kotisaarellaan. Hän pakeni vuonna 1980 Yhdysvaltoihin, jossa hän kuoli tarkoituksella otettuun lääke- ja alkoholimyrkytykseen 47-vuotiaana. Hän teki itsemurhan sairastuttuaan aidsiin. Hän jätti jälkeensä viestin joka oli suunnattu lähinnä Fidel Castrolle. Siinä hän kehotti kuubalaisia saarella ja sen ulkopuolella jatkamaan "taisteluaan vapaudesta".


title: Reinaldo Arenas

text: Arenas oli avoimesti homoseksuaali, mikä myös oli osaltaan vaikuttanut hänen joutumiseensa vainon kohteeksi kotimaassaan. Useiden pakoyritysten jälkeen hän muutti Yhdysvaltoihin siinä vaiheessa, kun Kuubasta päästettin suuri joukko ihmisiä pois.


title: Reinaldo Arenas

text: Arenasin teokset ovat arvostettuja maailmanlaajuisesti. Tunnetuimpiin lukeutuu "Harhanäkyjen maailma", jonka alkuperäinen espanjankielinen versio julkaistiin vuonna 1966 nimellä "El mundo alucinante". Mirjaliisa Nuuttilan tekemä suomennos julkaistiin vuonna 1989.


title: Reinaldo Arenas

text: Teoksen "Antes que anochezca" pohjalta on tehty vuonna 2000 elokuva "Ennen yötä", jonka on ohjannut Julian Schnabel ja jossa Arenasia näyttelee Javier Bardem.


title: Mitsuo Tsukahara

text: Mitsuo Tsukahara (s. 22. joulukuuta 1947) on japanilainen telinevoimistelija ja olympiavoittaja.


title: Mitsuo Tsukahara

text: Tsukahara voitti telinevoimistelun olympiakultaa kahdesti rekillä ja kolmasti joukkuekilpailussa vuosina 1968–1976. Hänellä on nimikkohyppy, jota käytetään edelleenkin ahkerasti voimistelun arvokisoissa.


title: Polttomerkintä

text: Polttomerkintä on kuumalla esineellä tehty merkintä. Yleistä on eläinten merkitseminen kuumalla raudalla, mutta yleistymässä ovat polttamalla tehdyt tatuoinnit myös ihmiseen. Rauta voidaan lämmittää sähköllä, tulella tms. lämmönlähteellä. Raudan tarvitsee olla vähintään 200-asteinen, jotta tulos on toivottu.


title: Polttomerkintä

text: Merkintää pitää hoitaa huolellisesti, koska polttomerkintä tulehtuu tavallista tatuointia helpommin; tulehdus nostaa kovan kuumeen. Alue pitää pitää puhtaana, ja uusi iho on raavittava pois. Mitä paremmin hoitaa ihoa, sen parempi lopputulos.


title: Apsû

text: Apsû (sumeriksi "abzu" tai "engur") on Kaksoisvirtainmaan mytologiassa maanalainen veden lähde, josta kaikki vesi myytin mukaan saa alkunsa. Vanhimman Sumerin kaupungin Eridun Abzun temppeli oli nimeltään E-abzu. Muun muassa Sumerin maailman luonut Enki-jumala eli ennen ihmisten luomista apsûssa.


title: Apsû

text: Sumerilaisessa luomiskertomuksessa Enuma Elišissä Apsû esiintyy jumalana, maailman luojana. Hän oli miespuolinen makeanveden jumala ja suolaisen veden jumalan Tiamatin puoliso ja Ean, Mardukin isän isä. Heillä oli myös poika Kingu, joka on luomiskertomuksen ihmisen syntyä käsittelevissä osissa keskeisessä asemassa. Enuma Elišin alku kuuluu:


title: 875 North Michigan Avenue

text: 875 North Michigan Avenue (aikaisemmin John Hancock Tower) on pilvenpiirtäjä Chicagon kaupungissa, Yhdysvaltain Illinoisissa. Se on rakennettu vuosina 1965–1969. Sen suunnittelusta on vastannut chicagolainen arkkitehtitoimisto Skidmore, Owings and Merrill. 344 metrin korkeudellaan ja sadalla kerroksellaan se on yksi Yhdysvaltain korkeimmista pilvenpiirtäjistä. Yhdysvaltalaisen poliitikon John Hancockin mukaan nimetyssä pilvenpiirtäjässä on liikkeitä, ravintoloita ja asuntoja. Lisäksi siellä sijaitsee näköalatasanne ja Yhdysvaltain korkeimmalla sijaitseva uima-allas.


title: Ágnes Keleti

text: Ágnes Keleti (s. 9. tammikuuta 1921, Budapest) on entinen unkarilainen telinevoimistelija ja olympiavoittaja.


title: Ágnes Keleti

text: Ágnes Keleti on Unkarin historian menestynein telinevoimistelija. Melbournen 1956 olympiakisoissa hän voitti 35-vuotiaana neljä kultamitalia. Unkarin kansannousun kukistumisen vuoksi hän ei palannut kisoista enää kotimaahansa. Myöhemmin hän muutti Israeliin.


title: Ēl

text: Ēl tai Il (hepreaksi אל) on länsiseemiläinen jumalan nimitys, joka tunnettiin Arabian eteläosissa nimellä Il. Nimi tarkoitti yleensä ylijumalaa. Tutkijat eivät ole yhtä mieltä siitä, mikä sanan tarkka merkitys on. Se saattaa tarkoittaa "voimakas", "mahtava" tai "ensimmäinen". Ras Shamrasta (muinainen Ugarit) löytyneissä teksteissä Ēl mainitaan muiden jumalten (paitsi Baalin) isänä, Ašeran puolisona ja luontokappaleiden luojana. Häntä kutsutaan myös maan luojaksi (Qone’ars) ja "häräksi", mikä voi viitata merkitykseen hedelmällisyyden symbolina. Jumalalla on valtaistuimensa paikassa, jota kutsutaan "jokien lähteeksi". Palmyrassa Ēl tunnettiin nimellä Elqonera ja jumalan nimitys oli myös "hän, joka saa lähteet pulppuamaan". Ēl rinnastettiin lisäksi Poseidoniin. Roomalaiset samaistivat Ēlin myös Saturnukseen.


title: Ēl

text: Ēl on jumalana etäinen, ja hän edustaa kaikkivoipaisuutta. Hän on tavattoman iäkäs, kaikkitietävä ja hyvänsuopa.Vaikka Ēl oli kunnioitettu jumala, hän ei ollut merkittävä tai aktiivinen hahmo myyteissä, niissä esiintyivät pikemminkin hänen tyttärensä ja poikansa. Hänet kuvattiin yleensä vanhaksi pitkäpartaiseksi mieheksi. Usein hänellä oli myös siivet. Ēl oli hurrilaisten Kumarbin ja kreikkalaisten Kronoksen vastine. Vanhassa testamentissa Ēl on yleensä Jahven synonyymi, joissakin harvemmissa tapauksissa sana tarkoittaa jumalaa yleiskäsitteenä.


title: Ēl

text: Akkadissa sanaa Ēl vastaa sana ilu.


title: Valentin Ivanov (jalkapallotuomari)

text: Valentin Valentinovitš Ivanov (, s. 4. heinäkuuta 1961 Moskova, Neuvostoliitto) on venäläinen jalkapalloerotuomari.


title: Valentin Ivanov (jalkapallotuomari)

text: Ivanov oli mukana muun muassa vuoden 2004 Euroopan-mestaruuskilpailuissa ja vuoden 2006 maailmanmestaruuskilpailuissa. Hänet muistetaan etenkin jälkimmäisen turnauksen neljännesvälieräottelusta Portugali–Alankomaat, jossa hän antoi ennätykselliset 16 varoitusta ja 4 ulosajoa. Ottelu jäi Ivanovin viimeiseksi kansainväliseksi otteluksi, sillä hän täytti turnauksen aikana 45 vuotta, joka on Fifan yläikäraja kansainvälisille erotuomareille.


title: Valentin Ivanov (jalkapallotuomari)

text: Ivanovin isä Valentin Ivanov ja äiti Lidija Ivanova ovat molemmat olympiavoittajia, ensimmäinen jalkapallossa ja jälkimmäinen telinevoimistelussa.


title: Paolo Matthiae

text: Paolo Matthiae on Lähi-idän arkeologian ja taidehistorian professori Rooman La Sapienzan yliopistossa. Hän löysi muinaisen Eblan valtion pääkaupungin, ja johti sen kaivauksia vuodesta 1963.


title: Jouko Sihvo

text: Jouko Sihvo (s. 1. tammikuuta 1931 Valkjärvi) on suomalainen emeritusprofessori, joka on toiminut muun muassa Kirkon tutkimuskeskuksen johtajana, Tampereen Messukylän seurakunnan kirkkoherrana, Helsingin tuomiorovastina ja Helsingin yliopiston kirkkososiologian professorina.


title: Jouko Sihvo

text: Hän on oppiarvoltaan teologian tohtori (1969) ja filosofian kandidaatti. Hän on kirjoittanut inkerinsuomalaisten kohtaloista.


title: Jouko Sihvo

text: Jouko Sihvo syntyi Valkjärvellä maanviljelijä Toivo ja Helvi Sihvon s. Kurki perheeseen.


title: Jouko Sihvo

text: Sihvo avioitui vuonna 1961. Puoliso on filosofian tohtori Päivä Marketta Sihvo s. Lampola. Perheeseen syntyivät lapset Minna, Henrikki, Katariina ja Hannu.


title: Jouko Sihvo

text: Ylioppilas Oriveden yhteiskoulusta 1951, teologian kandidaatti 1956, lisensiaatti 1968 ja tohtori 1969 Helsingin yliopistosta. Pastoraalitutkinto 1956, ylempi pastoraali 1978. Filosofian kandidaatti 1964. Luterilaisen maailmanliiton stipendiaatti Yhdysvalloissa 1957–1958.


title: Jouko Sihvo

text: Sihvo vihittiin papiksi Tampereella 7. kesäkuuta 1956. Jouko Sihvo on toiminut aluksi papin tehtävissä Tampereen hiippakunnassa, vt. kirkkoherrana Juupajoella 1967. Luterilaisen Maailmanliiton stipendiaattina hän opiskeli vuoden Amerikassa. Palattuaan hän toimi virallisena apulaisena Akaassa 1958-1961 ja Helsingin seurakuntien sairaalasielunhoitajana hän oli vuodet 1961–1965. Vuosina 1965 -1969 hän oli Helsingin yliopistossa päätoimisena sosiaalietiikan ja diakonian tilapäisenä assistenttina. Hän siirtyi vuonna 1970 Tampereelle Kirkon Tutkimuslaitoksen tutkijaksi ja sitten johtajaksi 1971-1978. Tampereen Messukylän kirkkoherrana hän oli vv. 1978–1982, Jouko Sihvo valittiin Helsingin tuomiorovastiksi vuosiksi 1982–1989. Helsingin yliopiston kirkkososiologian professorina Sihvo toimi vuoteen 1996 ja eläkkeelle jatkaen tutkimustyötään.


title: Jouko Sihvo

text: Jouko Sihvo oli uskonnonopettajana Toijalan yhteiskoulussa 1958-1960, toimi Helsingin palvelevan puhelimen toimikunnan sihteerinä toiminnan aloittamisessa 1964 alkaen vuoteen 1972. Teologian ylioppilaskotia Konviktia hän isännöi 1965–1968. Dosenttina Sihvo oli Helsingin yliopistossa 1972–1989 ja Tampereen 1991–1996. Käytännöllisen teologian apulaisprofessorin viransijaisuutta hän hoiti 1980.


title: Jouko Sihvo

text: Kirkkojen maailmanneuvoston Kirkko ja yhteiskunta –konferenssin pohjoismaiseen valmistelukokoukseen Norjassa Sihvo osallistui 1966 sekä Luterilaisen maailmanliiton sosiaalisen vastuun konferenssiin Itävallassa 1969. Valakomitean sihteerinä hän oli 1965–1968 sekä Palvelevan puhelimen kansainvälisen liiton johtokunnan jäsenenä kauden 1967–1976. Edelleen ylioppilaskoti Konviktin johtokunnan jäsenenä Sihvo oli vuodesta1968, toimien puheenjohtajana vuosina 1975–1994. Diakoniakomitean sihteerinä hän oli 1968–1969, Helsingin pitäjän kirkkovaltuuston ja –neuvoston jäsenenä 1971, Helsingin diakoniaopiston johtokunnan jäsenenä 1971–1990 ja Kirkkohallituksen taloussuunnittelutoimikunnan jäsenenä 1974–1976. Kirkon vastuuviikon yhteistyöryhmän puheenjohtajan Sihvo toimi 1985–1989 ja Kirkon pakolaistyön neuvottelukunnan puheenjohtajana 1985–1989. Suomen Kirkon Sisälähetysseuran hallituksen jäsenenä hän oli 1990–1995, valtuuskunnan puheenjohtajana 1996–2001sekä hallituksen puheenjohtajana 2001–2009. Laajasalon kristillisen opiston säätiön hallituksen jäsenenä hän oli 1995–2001, Tampereen kaupunkilähetyksen hallituksen jäsen hän oli 1997–2002 ja puheenjohtaja 2002–2014 sekä Kirkkopalvelut ry:n valtuuston varapuheenjohtaja 2001–2009. Suomen mielenterveysseuran suisiditoimikunnan jäsenenä hän oli 1967–1969, SOS-palvelun johtokunnan jäsenenä 1969–1973 ja Turvapaikkalautakunnan jäsenenä 1991–1997.


title: Taitoluistelu talviolympialaisissa 1988

text: XV talviolympialaisissa Calgaryssa vuonna 1988 järjestettiin taitoluistelussa neljä kilpailua.


title: Anisoli

text: Anisoli on orgaaninen yhdiste (eetteri), joka on syttyvää, huoneenlämmössä (20 °C) olomuodoltaan väritöntä - keltaista nestettä, jolla on tunnusomainen haju. Sen kemiallinen kaava on CHO ja rakennekaava on CHOCH. Anisolistä käytetään myös nimityksiä "fenyylimetyylieetteri" ja "metoksibentseeni".


title: Anisoli

text: Anisolin moolimassa on 108,14 g/mol, sulamispiste - 37 °C, kiehumispiste 155 °C, suhteellinen tiheys 0,99 g/cm (vesi = 1,0 g/cm), leimahduspiste 52 °C (o.c.), itsesyttymislämpötila 475 °C ja CAS-numero 100-66-3. Anisolin liukoisuus veteen on huono.


title: Anisoli

text: Anisoli soveltuu hyvin apuaineeksi analysoitaessa ilmanpainefotoionisaatio-massaspektrometrialla vaikeasti ionisoituvia poolittomia yhdisteitä.


title: Anisoli

text: Lyhytaikainen altistuminen anisolille voi ärsyttää silmiä, ihoa ja hengitysteitä. Aineen joutumisen keuhkoihin voi aiheuttaa kemiallisen keuhkotulehduksen vaaran. Pitkäaikainen tai toistuva altistuminen aineelle voi kuivattaa ihoa.


title: Killzone 2

text: Killzone 2 on Guerrilla Gamesin kehittämä ja Sony Computer Entertainment Europen julkaisema futuristinen ensimmäisen persoonan ammuntapeli. Peli julkaistiin PlayStation 3:lle helmikuussa 2009.


title: Killzone 2

text: "Killzone 2" joka sijoittuu tulevaisuuteen ja taisteluun autoritääristä helghast-armeijaa vastaan. Helghastit tulevat Alfa Centauri A:ta kiertävältä Helghan-nimiseltä planeetalta. Pelin päähenkilö kuuluu Interstellar Strategic Alliance -nimiseen järjestöön, joka valvoo Maan siirtokuntia muissa aurinkokunnissa. ISA taistelee helghasteja vastaan suojellakseen yhtä siirtokunnista, Helghanin naapuriplaneetta Vektaa, ja turvatakseen siirtokuntien vakauden. Peli on jatkoa PlayStation 2:lle julkaistulle "Killzonelle" ja PlayStation Portablen "ille".


title: Killzone 2

text: Pelin jatko-osa "Killzone 3" julkaistiin helmikuussa 2011.


title: Killzone 2

text: Yksinpeli koostuu noin kymmenen tehtävän mittaisesta kampanjasta sekä botteja vastaan käytävistä ”kahakoista”. Pelattavuus on melko tuttua monista muista räiskintäpeleistä. Mukana on silti "Killzone Liberationista" tuttu suojaan meneminen, jossa PlayStation 3:n ohjaimen vasenta liipaisinta (L2) painamalla mennään suojaan, mistä sitten kurkitaan analogitikkua käyttäen. Kaikki tapahtuu hahmon silmistä, eikä kamera hyppää muiden pelien tapaan pelihahmon taakse.


title: Killzone 2

text: Peli alkaa, kun pelaajan miehistönkuljetusalus syöksyy Helghanin Pyrrhus-nimisen pääkaupungin laitamille, helghastien puolustaessa kaupunkia. Ensimmäiset viisi lukua vietetäänkin Pyrrhusissa, jonka jälkeen siirrytään toisiin maisemiin. Näitä ovat esimerkiksi Suljevan kylä Helghanin syrjäseuduilla, Tharsis-jalostamo, ISA:n kiertoradalta käsin toimiva tukialus, sekä keisari Visarin palatsi. Pelaaja saa lähes koko yksinpelin ajaksi kaverin mukaansa ja tällä kertaa NPC:eihin on oikeasti panostettu. Kaverien luodit niittävät vihollisia kiitettävästi alas, vaikkakin omien sihti on tarkoituksella jätetty huonommaksi. Tällä varmistetaan, että itsellekin jää pelattavaa.


title: Killzone 2

text: "Killzone 2" sisältää myös 32:n pelaajan moninpelin, jossa taistellaan kahdeksalla erilaisella yksinpeliin perustuvalla areenalla kokemusta keräten. Pelimuotona toimii Warzone, jossa saman erän aikana pelataan useita, lennosta vaihtuvia pelimuotoja, kuten lipunryöstöä, VIP:n suojausta sekä kohteen pommittamista. Kaverit voivat hakeutua pelissä samaan ryhmään, jolloin keskustelu on rajoitettu pelkästään ryhmän sisälle. Kaiken kaikkiaan moninpeli tarjoaa nopeatempoista lähitaistelua, jonka takia esimerkiksi erillinen suojautuminen sekä ajoneuvot on karsittu pois.


title: Killzone 2

text: "Killzone 2" sisältää yhteensä 15 erilaista asetta. Näihin lukeutuvat muun muassa pari erilaista rynnäkkökivääriä, puoliautomaattikivääri, haulikko, konepistooli, revolveri, pistooli, sinko, liekinheitin ja kaksi erityistä asetta: sähköase (ampuu sähköä yhtämittaisesti) ja pulttiase (ampuu viholliset lähimpään seinään niittaavia räjähtäviä pultteja). Aseet ovat hyvin mallinnettuja ja tarkkoja. Jälkimmäisen ansiosta varsinkin lonkalta ampuminen on tehokasta.


title: Killzone 2

text: Aseita tukemaan on tullut myös kasa erilaisia ajoneuvoja, joita käytetään yksinpelissä. Ajoneuvot voidaan jakaa kahteen ryhmään – helghastien ja ISA-joukkojen menopeleihin. Yleisesti helghastien kalusto on ISA:n vastaavaa karumpaa, joskin yhtä toimivaa. Sama suuntaus näkyy myös aseissa. ISA käyttää tarkkoja laatuaseita, helgastien asettaessa halvan hinnan ja massatuotannon laadun edelle. Pelissä tämä näkyy helgastien aseiden kehnompana tarkkuutena, toisaalta niissä on yleensä suurehko lipas ja ISA:n vastineitaan korkeampi tulinopeus.


title: Killzone 2

text:
"Killzone 2":n parissa työskenteli kehityksen huippuvaiheessa yli 135 ihmistä. Peli on käännetty 20 eri kielelle ja pelin kehitys maksoi huhujen mukaan 39 miljoonaa euroa ($50 milj.), joka vastaa keskikokoista Hollywood-elokuvaa. "Killzone 2":sta julkaistiin myös PlayStation 3 -bundle, mutta erikoisveriota ei ole tulossa. Peli tarjoaa paljon taustatietoa "Killzone"-universumista latausruutujen aikana näytettävillä tekstinpätkillä, sekä kentistä löydettävillä intel-dokumenteilla. Myös tuki liikkeentunnistukselle on otettu mukaan.Peli alkaa kaksi vuotta ensimmäisen "Killzonen" jälkeen, vuodesta 2359. Ensimmäisessä "Killzonessa" helgastit hyökkäsivät naapuriplaneettalleen Vektalle, jossa he kuitenkin kärsivät tappion vektalaisia ISA:n joukkoja vastaan. Estääkseen uuden hyökkäyksen vastaisuudessa ISA:n sotajoukot aloittavat ennalta ehkäisevän iskun Helghanille. Pelaaja ohjaa kersantti Tomas ”Sev” Sevchenkoa, ISA:n Legion-erikoisjoukkojen sotilasta, jonka ryhmä lähetetään kaappaamaan helghastien keisari Scolar Visari ja tuomaan tämä oikeuden eteen. Heti kättelyssä kuitenkin selviää, että Helghan-planeetta on ikävä paikka. Planeetan sääolosuhteet ovat parhaimmillaankin hirvittävät, sen ilma myrkyllistä ja jatkuvat ukkosmyrskyt piiskaavat planeetan pintaa armotta. Helppoa ja nopeaa voittoa hakemaan lähteneet ISA:n sotilaat huomaavat erehtyneensä katkerasti; helghastit aikovat taistella viimeiseen mieheen asti.
"Killzone 2":n E3 2005 -messuilla julkaistu ensimmäinen traileri olikin todellisuudessa tietokoneanimaationa toteutettu, ei videokaappausta varsinaisesta pelistä kuten Guerilla antoi ymmärtää. Tämä nosti suuren yleisön odotukset todella korkealle. Kun trailerin oikea alkuperä paljastui, spekuloitiin Guerillan hylkäävän pelinsä ennakko-odotusten aiheuttaman valtavan paineen takia. Peli kuitenkin julkaistiin ajallaan helmikuussa 2009, ja se keräsi kriitikoilta huippuarvosanoja, Metacritic-keskiarvon ollessa 91. Peliä kehuttiin erityisesti audiovisuaalisen toteutuksen laadusta, monen pitäessä peliä surullisen kuuluisan trailerin lupaukset lunastaneena. Yhtenä hyvän grafiikan mahdollistavana tekijänä pelimoottori käyttää renderoimiseen – eli grafiikan ruudulle piirtämiseen – konsolin Nvidia-grafiikkaprosessorin ohella myös Cell-prosessorin SPU-ytimiä. Tätä ei olla aikaisemmin juurikaan nähty.


title: Killzone 2

text: Muista teknisistä ominaisuuksista mainittavia ovat 30 kertaa sekunnissa päivittyvä kuva, 1080i natiiviresoluutio ja 7.1 -tilaäänien tuki. Pelistä löytyy myös paljon huomaamattomampia teknisiä ominaisuuksia. Esimerkkinä seinistä tippuvat kaakelit ovat 3d-objekteja ja niitä voi olla lattialla monia satoja palasia, ilman että ne katoavat mihinkään. Tämän lisäksi esimerkiksi luotien terminaaliballistiikkaan on nähty paljon vaivaa. Seiniin osuessa eri luodit jättävät erilaiset jäljet ja vihollisia ampuessa nämä reagoivat osumiin varsin realistisesti. Osumien vaikutukset on saatu aikaan sekoittamalla räsynukkefysiikkaa sekä ennalta tehtyä animaatiota.


title: Tranmere Rovers FC

text: Tranmere Rovers FC on jalkapalloseura Birkenheadista, Englannista. Seura pelaa kaudella 2018–2019 kakkosliigassa Englannin neljänneksi ylimmällä sarjatasolla. Roversin arvostetuin saavutus on Englannin liigacupin toinen sija vuonna 2000, loppuottelussa se hävisi Leicester Citylle 1–2.


title: Tranmere Rovers FC

text: Seura perustettiin vuonna 1884 nimellä "Belmont FC", joka vaihtui Tranmere Roversiksi seuraavana vuonna. Seura pelasi ensimmäisen ottelunsa Liverpool & District Challenge Cup -kilpailussa vuonna 1886 ja liittyi Englannin liigan vastaperustettuun 3. divisioonan pohjoislohkoon kaudella 1921–1922. Tranmere voitti Walesin Cupin vuonna 1935.


title: Tranmere Rovers FC

text: Tranmere Rovers pelasi ensimmäisen kautensa Englannin toiseksi korkeimmalla sarjatasolla, silloisessa 2. divisioonassa, 1938–1939, mutta voitti vain kuusi ottelua pudoten sarjasta. Seuraavan kerran se pelasi vastaavalla sarjatasolla, tuolloisessa 1. divisioonassa, vasta kausina 1991–2001.


title: Tranmere Rovers FC

text: Joukkuetta valmentaa Rob Edwards, jonka edeltäjiin 2000-luvulla kuuluu muun muassa John Barnes. Tranmeressa ovat uransa aikana pelanneet muun muassa Dixie Dean, Frank Worthington, Steve Coppell, John Aldridge, Pat Nevin ja Jason McAteer.


title: Tranmere Rovers FC

text: Tranmeren kotikenttä on Prenton Park, jossa on 16 789 istumapaikkaa.


title: Taitoluistelu talviolympialaisissa 1992

text: XVI talviolympialaisissa Albertvillessa vuonna 1992 järjestettiin taitoluistelussa neljä kilpailua.


title: Heritage Plaza

text: Heritage Plaza on pilvenpiirtäjä Houstonissa, Yhdysvaltain Texasissa. Noin 232 metriin yltävä 53-kerroksinen pilvenpiirtäjä valmistui vuonna 1987. Sen suunnitteli houstonilainen arkkitehtitoimisto M. Nasr & Partners. Heritage Plaza oli viimeinen Houstonin keskustaan rakennettu suuri toimistorakennus 1980-luvulla, kun Texasia koetteli taloudelliset vaikeudet.


title: Connie Francis

text: Connie Francis (s. 12. joulukuuta 1938, Newark, New Jersey) on yhdysvaltalainen poplaulaja. Hänet tunnetaan muun muassa hänen kansainvälisistä hiteistään "Who's Sorry Now?", "Where The Boys Are" ja "Everybody's Somebody's Fool".


title: Connie Francis

text: Francisin oikea nimi on Concetta Rosa Maria Franconero, ja hänellä on italialaisia sukujuuria. Debyyttisingle "Freddy" (1955) ei ollut kummoinen menestys, eivätkä myöskään yhdeksän seuraavaa singleä. Hän harkitsi uraa lääketieteen alalla ennen kuin hän nousi yllättävään menestykseen jo 1920-luvulla kirjoitetun "Who's Sorry Now?" -laulun coverversiolla.


title: Connie Francis

text: Ilman mainittua hittiä Francis olisi ollut uhassa joutua erotetuksi MGM:ltä. Myöhemmällä urallaan hän on saanut tulkittavakseen mm. useita Neil Sedakan sävellyksiä ja esittänyt myös countryvaikutteista musiikkia; hänet tunnetaan countryn suurena ystävänä. Hän päätti levytysuransa tilapäisesti vuonna 1969, mutta teki comebackin jo vuonna 1973 kappaleella "The Answer".


title: Connie Francis

text: Francisia on myös itseään coveroitu useasti – tunnettuja tulkintoja hänen kappaleistaan ovat levyttäneet muiden muassa Marie Osmond, Susan Raye, Margo Smith ja Debby Boone. Hänen omaelämäkertansa "Who's Sorry Now?" julkaistiin vuonna 1984. Hän on jatkanut uraansa musiikin alalla näihin päiviin saakka.


title: Connie Francis

text: Francisilla on ollut neljä avioliittoa:Hänen poikansa Joey syntyi vuonna 1974.


title: Connie Francis

text: Connie Francis joutui 8. marraskuuta 1974 raiskatuksi esiintymisen jälkeen New Yorkissa; hän on myöhemmin maininnut juuri tämän aiheuttaman kärsimyksen pääsyynä avioeroon Joseph Garzillista. Laulajalla on todettu kaksisuuntainen mielialahäiriö.


title: Connie Francis

text: Vuonna 1975 suoritettu nenäleikkaus aiheutti laulajan äänessä tilapäisiä muutoksia, joiden ajaksi hän joutui keskeyttämään uransa. Hänen veljensä George kuoli väkivaltaisesti vuonna 1981, ja vasta vuonna 1989 Francisin onnistui tehdä täysi comeback lavoille ja levytysstudioon.


title: Potjomkin

text: Potjomkin tai Potemkin tarkoittaa seuraavia:


title: Lair (videopeli)

text: Lair on PlayStation 3:lle vuonna 2007 julkaistu videopeli. Pelin on kehittänyt Factor 5-studio ja julkaissut Sony. Lairissa yhdistyvät toiminta, lentely ja seikkailu. Pelaajan tehtävänä on istua lohikäärmeen selkään ja puolustaa maataan erilaisilta vihollisilta.


title: Lair (videopeli)

text: Lairin maailma sijoittuu maailmaan missä on todella paljon tulivuoria, jotka aiheuttavat koko maan tuhoutumisen ja ilman saastumisen. Pelissä on kaksi valtakuntaa, toinen on "Mokai", jonka maat ovat kuivat ja köyhät. Toinen valtakunta on "Asylian" joka on näennäisesti ylevä porukka. He asuvat yhdellä viimeisimmistä jäljellä olevista vihreistä alueista, joka on runsas ja yltäkylläinen.


title: Lair (videopeli)

text: Asylianit ovat johtava ja aggressiivinen ryhmä, jotka suunnittelevat sotaa Mokaita vastaan. Mokai kuitenkin tekee yllätyshyökkäyksen.


title: Lair (videopeli)

text: Pelaaja ohjaa yhtä Asylianien eliitti-sotilasta nimeltä Rohn, joka lentelee lohikäärmeen selässä. Rohnille on annettu tehtäväksi suojella joitain alueita, tuhota jotain objekteja, tappaa vihollisia ym. Peli on joko yksi alue kerrallaan-peli tai loputon maailma. Pelin tekijä, Factor 5, on vahvistanut, että jokaisen tason jälkeen pelaaja saa joko kulta-, hopea- tai pronssimitalin. Mitalien ansaitsemisella saa avattua uusia liikkeitä ja videopätkiä.


title: Lair (videopeli)

text: Useimmat pelin taistelukohtauksista käydään ilmassa, mutta maallakin taistellaan. Rohn ei kuitenkaan voi astua maahan ja taistella vaan hän voi vain mennä lohikäärmeellään maalle ja syöstä tulta yms. Pelissä on todella paljon SIXAXIS-ohjaimen liikkeentunnistuksen käyttöä. Muun muassa lentäminen tapahtuu ohjainta kääntelemällä.


title: Lair (videopeli)

text: Vihollisia on ainakin monenlaista jalkaväkeä, hevosia ja muita isoja otuksia. Kehittäjä lupailee, että esineitä voi sytyttää tuleen jos niiden päälle syöksee tulta ja useimmiten esineet on myös tuhottavissa. Riippuu paljon tavarasta.


title: Lair (videopeli)

text: Peli pyörii 1080p-resoluutiolla ja ruudunpäivitys on 30 ruutua sekunnissa. Peli ottaa kaiken tilan irti BD-levyltä sillä se vie tilaa 25GB ja se tukee myös 7.1 tason pakkaamatonta ääntä.


title: Lair (videopeli)

text: Lairista löytyy pelkästään yksinpeli, mutta joitain online-elementtejä pitäisi löytyä muttei verkkopelimahdollisuutta. Tekijät ovat kuitenkin lupailleet, että he yrittävät antaa mahdollisimman paljon uudelleenpeluuarvoa. Amerikassa peli sai ikärajamerkinnän (T) for Teen, joten Suomessa voidaan odottaa K15-merkintää.


title: Jerry Hall

text: Jerry Faye Hall (s. 2. heinäkuuta 1956 Gonzales, Texas) on yhdysvaltalainen huippumalli ja näyttelijä. Hänet tunnetaan Rolling Stones -yhtyeen keulahahmo Mick Jaggerin pitkäaikaisena kumppanina ja "vaimona".


title: Jerry Hall

text:
Hall syntyi Texasissa, hän on englantilaista syntyperää. Hallilla on kaksoissisar nimeltään Terry sekä kolme vanhempaa siskoa.
Hallin omaelämäkerta ("Jerry Hall's Tall Tales") ilmestyi vuonna 1985. Kirjassaan hän kertoi varhaisesta elämästään Texasin Mesquitessa, jossa hän valmistui North Mesquite High Schoolista. Kirja kertoo myös hänen elämästään nuorena mallina Pariisissa.


title: Jerry Hall

text:
Jerry Hall ja Mick Jagger tapasivat 1970-luvun lopulla. Onkin huhuttu, että Jerry olisi ollut syynä Jaggerin ja tämän ensimmäisen vaimon Biancan eroon, vaikka Jerry oli tuolloin kihloissa Bryan Ferryn kanssa. Hallista tuli Jaggerin kumppani ja heidän ensimmäinen lapsensa syntyi 2. maaliskuuta 1984 ja sai nimekseen Elizabeth Scarlett Jagger.
Hall esiintyi useissa Jaggerin levyjen kansissa ja heillä oli aikomus mennä naimisiin. Parin toinen lapsi James Leroy Augustin Jagger syntyi vuonna 1985. Vuonna 1990 Hall ja Jagger "avioituivat" lomamatkallaan Balissa. Hindu-vihkiseremonia ei ollut kuitenkaan laillisesti kelpaava, joten he eivät periaatteessa ikinä olleet naimisissa. Pian vihkimisen
jälkeen Jagger ja Hall saivat kolmannen lapsensa Georgia May Ayeesha Jaggerin.
Parin neljäs lapsi Gabriel Luke Beauregard syntyi vuonna 1997.
Jerry Hall erosi Jaggerista 1999, jolloin tuli ilmi, että brasilialainen
malli Luciana Morad odotti lasta Jaggerille. Hall lykkäsi eroa kunnes DNA-testi paljasti Jaggerin Gimenezin lapsen isäksi. Hallin hakiessa avioeroa kävi ilmi, ettei heidän liittonsa ollut laillisesti kelpaava eivätkä he koskaan olleetkaan naimisissa Englannin lakien mukaan. Lopulta korkeimman oikeuden tuomari mitätöi heidän "avioliittonsa" vuonna 1999 päättäen 22-vuotisen suhteen.


title: Williams Tower

text: Williams Tower (aiemmin Transco Tower) on pilvenpiirtäjä Houstonin kaupungissa, Yhdysvaltain Texasissa. Se rakennettiin vuosina 1981–1983. Sen suunnittelusta vastasivat arkkitehdit Philip Johnson ja John Burgee, yhteistyössä houstonilaisen arkkitehtitoimiston Morris-Aubry Architectsin kanssa. Pilvenpiirtäjä on 275 metrin korkuinen ja siinä on 64 kerrosta. Se on yksi Houstonin näkyvimmistä maamerkeistä ja yksi Texasin korkeimmista rakennuksista.


title: Vedran Ćorluka

text: Vedran Ćorluka (s. 5. helmikuuta 1986, Derventa, Jugoslavia) on kroatialainen jalkapalloilija, pelipaikaltaan puolustaja. Hän edustaa Venäjän jalkapalloliigan FK Lokomotiv Moskovaa ja lukeutuu myös Kroatian maajoukkueen vakionimiin.


title: Vedran Ćorluka

text: Kotimaassaan Ćorluka pelasi Dinamo Zagrebin ja lainalla Inter Zaprešićin riveissä. Hän voitti Dinamo Zagrebissa Kroatian liigamestaruuden 2006 ja 2007 sekä Kroatian cupin 2007. Ćorluka siirtyi Valioliigaan Manchester Cityyn kesällä 2007 seitsemällä miljoonalla punnalla. 2008/2009 kaudeksi Ćorluka siirtyi Tottenhamiin kesän 2008 siirtoikkunan viimeisinä päivinä. Siirtokorvaukseksi arvertiin noin 8,5 miljoonaa puntaa. Tammikuussa 2012 hän siirtyi lainasopimuksella Bundesliigaseura Bayer Leverkuseniin. Kesällä 2012 hän siirtyi Lokomotiv Moskovaan seitsemän miljoonan euron siirtosummalla. Hän voitti Venäjän cupin 2015.


title: Vedran Ćorluka

text: Kroatian maajoukkueessa Ćorluka debytoi Italiaa vastaan elokuussa 2006. Hän nousi joukkueen vakiomiehistöön vuoden 2008 EM-kisojen karsintojen aikana. Ensimmäisen maaottelumaalinsa hän teki Qataria vastaan lokakuussa 2009. Hän on pelannut EM-kilpailuissa 2008 ja 2012 sekä MM-kilpailuissa 2014.


title: Heavenly Sword

text: Heavenly Sword on Ninja Theoryn kehittämä ja Sony Computer Entertainmentin julkaisema toimintaseikkailupeli. Peli julkaistiin syksyllä 2007 yksinoikeudella PlayStation 3:lle ja on yksi PlayStation 3:n julkaisupeleistä.


title: Heavenly Sword

text: Heavenly Sword on kolmannen persoonan kuvakulmasta kuvattu peli, joka keskittyy lähitaisteluun vihollisia vastaan. Nariko lähestyy vastustajiansa aseettomilla kamppailulajeilla, voimakkaalla miekalla sekä pitkällä kettingillä. Näillä aseilla taisteleminen on hyvin erilaista: miekka tekee suurta vahinkoa lähietäisyydeltä, kettingillä vihollisia voi iskeä kauempaa. Myös monia esineitä voi käyttää aseina, jopa kuolleita vihollisia. Narikolla on käytössään lukuisia yhdistelmähyökkäyksiä eli komboja, joita voi avata keräämällä vaaseista löytyviä glyyfejä. Lisäksi glyyfejä saa tietyn määrän jokaisen tason lopussa, riippuen pelaajan suorituksesta. Pelissä on myös quick time event-kohtauksia, joissa pelaajan pitää painella ruudulle ilmestyviä kuvioita vastaavia ohjaimen painikkeita. Osa pelistä pelataan Narikon adoptoidulla siskolla, Kailla, jolla on käytössään varsijousi.


title: Heavenly Sword

text: Heavenly Sword on tarina kostosta, rohkeudesta ja itsetutkiskelusta. Niin kauan kuin muistetaan, klaanin keskuudessa on kerrottu ennustusta, jonka mukaan sen johtajalle syntyy poika, joka johtaa klaanin oikeutetulle paikalleen taivaassa. Kun klaanin nykyiselle johtajalle syntyy Nariko-tytär, vaikuttaa siltä, että ennustus jää jälleen kerran toteutumatta.


title: Heavenly Sword

text:
Verenhimoinen, hullu despootti kuningas Bohan kaappaa Narikon isän ja tämän klaanilaiset ja Nariko oivaltaa, että hänellä on vielä viimeinen tilaisuus muuttaa kohtaloaan ja kostaa Bohanille. Toteuttaakseen aikeensa Narikon on tartuttava aseeseen nimeltä Heavenly Sword (Taivaan Miekka). Ase on niin voimallinen, että jokainen sen isku vie käyttäjänsä lähemmäs kuolemaa. Taistellessaan Nariko ymmärtää lopulta koston hyödyttömyyden, mutta oppii myös oman arvonsa ja löytää paikkansa maailmassa. Vasta silloin hän vapautuu miekan vallasta ja pystyy hallitsemaan sitä. Nariko muuttaa yksinäisen, kirotun elämänsä ja täyttää kohtalonsa.
Peli on voittanut Game Critics Awards -palkinnon "Paras tappelupeli" -kategoriassa.


title: Debby Boone

text: Deborah Ann "Debby" Boone (s. 22. syyskuuta 1956) on yhdysvaltalainen laulaja. Hänet muistetaan parhaiten hitistä "You Light Up My Life" (1977), joka vietti kymmenen viikkoa Billboard Hot 100 -listan kärjessä ja toi esittäjälleen "parhaan tulokkaan" Grammy-palkinnon.


title: Debby Boone

text: Boone syntyi Hackensackissa, New Jerseyssä, kuuluisan muusikko Pat Boonen ja Shirley Lee Foney Boonen tyttäreksi. Hän nousi teini-ikäisenä yhdessä sisartensa kanssa listoille yhtyenimellä "The Boones". Hän aloitti soolouransa singlellä "You Light Up My Life".


title: Debby Boone

text: Boone oli 1970-luvun lopussa ja 1980-luvun alussa listoilla useilla countryjulkaisuillaan. Hän tulkitsi muiden ohella Connie Francisin lauluja. Hän julkaisi vuonna 1981 omaelämäkerran "Debby Boone So Far" ja menestyi paitsi muusikkona, myös teatterin näyttelijänä; satunnaisemmin hän on esiintynyt myös televisiossa.


title: Debby Boone

text: Vuodesta 1980 alkaen Boone on levyttänyt myös gospelhenkistä musiikkia voittaen kaksi GMA Dove -palkintoa ja kaksi Grammya lisää. Hän meni vuonna 1979 naimisiin Gabriel Ferrerin kanssa. Pari sai neljä lasta: Jordanin (s. 1980), kaksostytöt Gabriellen ja Dustinin (s. 1983) sekä Tessan (s. 1986). Yhteistyössä miehensä kanssa Boone julkaisi useita lastenkirjoja.


title: Debby Boone

text: Boonen tuorein albumi "Reflections of Rosemary" on ilmestynyt vuonna 2005.


title: Enlil

text: Enlil (Herra Tuuli), joka tunnetaan myös nimellä Nunamnir oli yksi mesopotamian pantheonin vaikutusvaltaisimmista jumalista. Häntä luonnehditaan nuolenpäälähteissä muun muassa epiteeteillä mahtava vuori, kuningas, isä ja luoja. Hänet kuvataan monissa teksteissä jumalaksi, joka toimeenpani jumalten kokouksen päätöksen. Mesopotamian mytologian antaman kuvan perusteella häntä voidaan pitää jumalana, jolla oli valta päättää ihmisten ja valtakuntien kohtaloista.


title: Enlil

text: Enlil oli Taivaan jumala Anun jälkeläinen ja hänet kuvataan myös Aruru-jumalan veljeksi. Enlilin lapsia olivat muun muassa rakkauden ja sodan jumalatar Ištar, säänjumala Adad (Iškur), kuunjumala Nanna-Suen (Sîn) ja auringonjumala Šamaš. Hänen vaimonsa oli ilman jumalatar Ninlil.


title: Enlil

text: Enlil oli Nippurin kaupunginjumala ja hänen temppelinsä nimi oli Ekur (vuoritalo). Enlilin asema heikkeni toisen vuosituhannen aikana, koska Babylonin kaupunginjumala Marduk nosti asemaansa voimakkaasti Mesopotamian alueella. Mardukin korottaminen pantheonin pääjumalaksi kuvataan teoksessa Enuma Eliš.


title: Eurybia

text: Eurybia () oli kreikkalaisessa mytologiassa Pontoksen ja Gaian tytär. Hän oli myös meren jumalatar, jonka hallitsi valtameriin vaikuttavia ulkoisia ilmiöitä kuten tuulia ja tähtitieteeseen liittyviä luonnonilmiöitä. Puolisonsa titaani Krioksen kanssa heillä oli kolme lasta: Astraios, Perses ja Pallas.


title: Eurybia

text: Myös yksi Thespioksen viidestäkymmenestä tyttärestä oli nimeltään Eurybia. Hän sai Herakleen kanssa pojan, Polylaoksen.


title: Dijala (joki)

text: Dijala (kurdiksi Sirwan, سيروان, persiaksi دیاله, arabiaksi نهر ديالى ) on Tigrisin sivujoki, joka sijaitsee suurelta osin Irakin Kurdistanissa. Se alkaa Zagrosvuorilta Sirwan-nimisenä ja yhtyy Tigrisiin Bagdadin eteläpuolella. Joen pituus on 443 kilometriä.


title: Dijala (joki)

text: Joen kurdinkielinen nimi Sirwan tarkoittaa 'myrskyävää merta' tai 'nopeasti virtaavaa jokea'. Joki on antanut nimensä myös Ilamin lähellä sijaitsevalle muinaiselle kaupungille, Siravandille.


title: Turkkusex

text: Turkkusex-messut on vuosittain Turussa järjestettävä erotiikka-alan tapahtuma. Messut järjestettiin ensimmäisen kerran vuonna 2002. Vuoden 2007 tapahtumassa vieraili noin 15 000 kävijää.


title: Turkkusex

text: TurkkuSex on viime vuosina kasvanut Suomen suurimmaksi kuluttajille suunnatuksi erotiikka-alan tapahtumaksi. Turussa on vieraillut vuosien aikana muun muassa Ron Jeremy, Katsuni, Brittany Andrews, The British Chippendales, The Porcelain Twinz, Elena Gibson ja Stephanie Grant. TurkkuSex-tapahtumassa on muun muassa järjestetty ensimmäisenä maailmassa livestudio, jossa yleisö on päässyt tutustumaan aikuisviihde-elokuvan kuvauksiin lähietäisyydeltä.


title: Turkkusex

text: Vuoden 2009 TurkkuSex-messujen pääesiintyjä oli pornotähti Belladonna, tapahtumaa isännöi MTV-tähti Bam Margera ystävineen.


title: Turkkusex

text: Tapahtuma on viime vuosina järjestetty Turun Messu- ja Kongressikeskuksessa.


title: Gran Turismo 5

text: Gran Turismo 5 (lyhennettynä GT5) on "Gran Turismo" -ajopelisarjan viides osa, joka julkaistiin 24. marraskuuta 2010. Se julkaistiin vain PlayStation 3 -konsolille.


title: Gran Turismo 5

text: Tuki pelin verkkomoninpelille päättyi 30. toukokuuta 2014.


title: Gran Turismo 5

text: Pelaajan edetessä yksinpelissä sijoitustensa mukaan kilpailuissa hän saa kokemuspisteitä ja joko A-Spec tai B-Spec -taso nousee. Ura-tilassa (GT-mode) on kuusi eritasoista sarjaa jotka kaikki sisältävät tietyn määrän erilaisia kilpailuja. Sarjat ovat Beginner, Amateur, Professional, Expert, Extreme ja ne kaikki aukeavat tietyllä tasolla. Myöhemmin aukeaa kuudes sarja, Endurance eli pitkät kilpailut. Niihin kuuluu muun muassa kaksi 24 tunnin kilpailua, jotka tulivat tunnetuksi jo pelisarjan aiemmassa osassa Gran Turismo 4:ssä (joka ei tosin sisältänyt aikanaan vuorokaudenaikavaihtelua). Tasolla 30 aukeaa Sebastian Vettel Challenge, josta voittaa harvinaisen Red Bull X1 Prototype -ajoneuvon. "Gran Turismo 5" sisältää kaksi Ferrarin F1 -ajoneuvoa ja yhden Polyphony Digitalin Gran Turismo Formulan.


title: Gran Turismo 5

text: Pelissä on 1 031 autoa mukaan lukien uusimmat hybridi- ja sähköautot. Uusia ominaisuuksia sarjan aiempiin peleihin nähden ovat muuan muassa WRC- ja NASCAR -tapahtumat, uusi fysiikkamallinnus, autojen kaatuminen, autonosien tippuminen radalle, autojen tuonti pelin PlayStation Portable -versiosta sekä joko 2 pelaajan split-screen -moninpeli tai jopa 16 pelaajan verkkopeli. Tuki verkkopelille päättyi 30. toukokuuta 2014.


title: Gran Turismo 5

text: "Gran Turismo 5":ssä on mahdollisuus joillakin pelin omilla radoilla vaihtaa säätä ja vuorokaudenaikaa. Se voi vaihtua itsekseen ajon aikana. Pelissä on mukana myös reaaliaikainen vaurionmallinnus. Lisäksi peliin tuli päivityksellä mekaaniset vauriot, joiden suuruutta voi säätä manuaalisesti. Pelissä voi ajaa myös yöllä, ajaa karting-kisoja ja tehdä että muokata omia ratoja. Pelissä on mm. "Top Gearin" testirata ja monia muita uusia ratoja.


title: Gran Turismo 5

text: Pelin grafiikkataso on vanhoihin sarjan peleihin verrattuna parantunut huomattavasti edeltäjiinsä nähden. Lähes fotorealistisiin grafiikoihin yltävät autot sisältävät yli 500 000 polygonia. "Gran Turismo 5 Prologue""ssa" autoissa on keskimäärin 200 000 polygonia autoa kohden.


title: Gran Turismo 5

text: GT5:n alkuvideon artistina toimi My Chemical Romance -yhtye kappaleellaan ”Planetary (Go!)”.


title: Opettaja avaruudessa -ohjelma

text: Opettaja avaruudessa -ohjelma () oli yhdysvaltalainen avaruusohjelma, jonka presidentti Ronald Reagan perusti vuonna 1984. Ohjelman tarkoituksena oli innostaa opiskelijoita ja opettajia luonnontieteisiin sekä avaruustutkimukseen.


title: Opettaja avaruudessa -ohjelma

text: Ohjelman perustamisvuonna Nasa valitsi ensimmäisen opettajan, Christa McAuliffen, lähettäväksi avaruuteen. Ohjelma sai kuitenkin järkyttävän alun, sillä avaruussukkula Challenger tuhoutui 75 sekunnin päästä laukaisustaan 1986. Onnettomuudessa kuolivat kaikki seitsemän astronauttia mukaan lukien opettaja-astronautti McAuliffe. Challenger-turmasta huolimatta presidentti Reagan vakuutti, että avaruusohjelma jatkuisi entiseen malliinsa ja myös siviilit pääsisivät avaruuteen. Nasa kuitenkin päätti toisin, ja ohjelma lakkautettiin. Nasa ei halunnut lähettää siviileitä avaruuteen, ennen kuin turman syy oli selvillä.


title: Opettaja avaruudessa -ohjelma

text:
Vuonna 1990 opettaja avaruudessa -ohjelma aloitti uudelleen toimintansa tosin yksityissektorilla. Nimellä "Opettajat avaruudessa" toimiva ohjelma vie halukkaita opettajia ja siviileitä avaruuteen.
Opettaja astronautti -ohjelma () on Nasan avaruusohjelma, joka jatkaa julkisesti rahoitettua opettaja avaruudessa -ohjelmaa. Ohjelman tavoitteena on kasvattaa opiskelijoita ja innostaa heitä luonnontieteisiin sekä avaruustutkimukseen. Tosin kun opettaja avaruudessa -ohjelmassa, missä siviiliopettajat lähetetään avaruuteen yhden kerran, opettaja astronautti -ohjelmassa opettajat kouluttautuvat kokoaikaiseksi astronauteiksi.